qundao/data-zh-poetry huggingface dataset:
再和煮雪雪山二首·其二
作者：顾清
朝代：明

群儿痴绝不知寒，搏雪中庭作幻观。忽讶海波晨涌地，更疑华顶夜凭阑。斜侵院竹惊枝短，清逼皋禽觉袂单。不用孙龙较同异，浮生只合此俱看。
再用翰林诸公韵
作者：顾清
朝代：明

人间行路古来难，亦有南山与北山。莼菜可能羊酪美，张翰不共陆机还。云林窈窕时孤往，蓬户寻常夜不关。翘首群龙会霄汉，沧洲天放老夫閒。糠秕因风偶在前，向来淘汰岂徒然。臣生得失鸡虫比，帝德光华日月悬。野鹜自非威凤侣，三江元共五湖连。夜来一枕游仙梦，亲见秦皇驾海船。
再用翰林诸公韵·其一
作者：顾清
朝代：明

人间行路古来难，亦有南山与北山。莼菜可能羊酪美，张翰不共陆机还。云林窈窕时孤往，蓬户寻常夜不关。翘首群龙会霄汉，沧洲天放老夫閒。
再用翰林诸公韵·其二
作者：顾清
朝代：明

糠秕因风偶在前，向来淘汰岂徒然。臣生得失鸡虫比，帝德光华日月悬。野鹜自非威凤侣，三江元共五湖连。夜来一枕游仙梦，亲见秦皇驾海船。
再用韵写怀一首
作者：顾清
朝代：明

秋入乡园百宝成，老农相忆话登瀛。浮云直与吴天永，落日偏依谷水明。怀土梦归文并美，升高望远意难平。寻思张翰成何事，只为鲈鱼万古名。
再赋
作者：顾清
朝代：明

夜宿端公房，念与永公别。青灯淡疏棂，起坐见微月。野鹤飞无定，笼鹰动遭掣。翩然思南翔，神爽渺飞越。精蓝古城隈，台殿高嵽嵲。幽房回曲径，只尺人境绝。公持桑下意，我忆云门袜。他年续清游，还放西潭枻。
写怀
作者：顾清
朝代：明

美酒新丰市，轻车洛下城。星霜悲聚散，寒暑递枯荣。彤管三千字，青冥十万程。辽天来去雁，华屋短长檠。烟柳风中乱，溪云席上横。西山朝有气，北斗夜无声。病得休文瘦，贫看季子轻。几年嗟敝褐，此日笑长缨。茅屋依江静，林花近眼明。芊绵随绿草，怅望听流莺。画虎将焉用，屠龙竟未成。扁舟徒漾漾，春水故盈盈。尚觉乾坤大，空馀梦寐清。一枝原树鹊，百丈海天鲸。落月愁何奈，沧洲岁屡更。途穷滋懒钝，时屈藉幽贞。雅郑难同调，枭鸾本异鸣。永怀萍泛泛，敢谓铁铮铮。遇竹时题句，逢鸥且问盟。茂先如可作，雄剑在延平。
冬夕饯师邵柱史出按西川用子容侍读韵
作者：顾清
朝代：明

骢马昂然不受驯，绣衣清拂晓霜新。高堂正尔歌眉寿，远道无劳赋小旻。到处豺狼应迹扫，别来山水更情亲。春风不尽怀人意，都在青枫与绿蘋。
冬夜四清次孚若韵 其一 煮茶
作者：顾清
朝代：明

未有金犀辟夜寒，每蒙龙凤赐宫团。自分玉岭千寻润，小试春旗一叶单。屋里松涛从地起，窗前梅月几时看。飘然便欲淩风去，清浅蓬莱水又宽。
冬夜四清次孚若韵 其三 奕棋
作者：顾清
朝代：明

楸枰的历晓星寒，熊虎貔貅各就团。稍出偏师当一面，从教空国战三单。雄雌汉楚危时决，黑白商颜静里看。自是人间有机械，先生心事本来宽。
冬夜四清次孚若韵 其二 焚香
作者：顾清
朝代：明

小阁垂帘夜不寒，萦空一缕碧团团。芳菲似与梅风细，缥缈应怜鹤梦单。名重水沈催试取，火微云母自添看。明朝满眼金炉畔，朝退还携两袖宽。
冬夜四清次孚若韵 其四 赋诗
作者：顾清
朝代：明

灞桥驴子雪冲寒，东阁梅花玉作团。思入空云千态变，巧争天女一丝单。芬华肯逐当时好，真相还应具眼看。尚有一篇烦束晢，玉缸春酒夜来宽。
冬夜四清次孚若韵·煮茶
作者：顾清
朝代：明

未有金犀辟夜寒，每蒙龙凤赐宫团。自分玉岭千寻润，小试春旗一叶单。屋里松涛从地起，窗前梅月几时看。飘然便欲淩风去，清浅蓬莱水又宽。小阁垂帘夜不寒，萦空一缕碧团团。芳菲似与梅风细，缥缈应怜鹤梦单。名重水沈催试取，火微云母自添看。明朝满眼金炉畔，朝退还携两袖宽。楸枰的历晓星寒，熊虎貔貅各就团。稍出偏师当一面，从教空国战三单。雄雌汉楚危时决，黑白商颜静里看。自是人间有机械，先生心事本来宽。灞桥驴子雪冲寒，东阁梅花玉作团。思入空云千态变，巧争天女一丝单。芬华肯逐当时好，真相还应具眼看。尚有一篇烦束晢，玉缸春酒夜来宽。
冬夜德卿希大徵伯过访
作者：顾清
朝代：明

良夜宾友集，开尊坐南轩。华月照两楹，炽炭回春暄。妙语入肯綮，雅歌振清温。共言会晤难，菲恶愧盘飧。且复延兹赏，明发又尘樊。
冬至书怀
作者：顾清
朝代：明

阴尽阳复回，年华递相促。明灯坐深夜，长叹拊髀肉。忆昨童丱初，未念寒与燠。依依邻舍儿，游嬉日相逐。九龄事书史，稍解知捡束。十三文义通，孜孜务磨琢。维时心尚孩，寒暴略相续。逡巡邻弱冠，人事有颠踣。旧业竟萧条，凄然泣松竹。系名庠序间，晨暮恒碌碌。夙心虽未改，奈此尘嚣渎。翻思少日误，閒暇安可复。今年值霪雨，积潦弥旬朔。荒居迫沮洳，下床水没足。鱼行仅两月，闷绝每思哭。侵冬始安居，卒岁已无谷。匆匆日复日，不觉流光速。朝来日长至，推枕乃惊？。清晨随冠冕，州衙拜黄屋。于惟万乘尊，至德春同育。顾兹岁小歉，圣心已烦蹙。恭闻遣明诏，四出洗冤狱。人和天乃应，生意岂长鞠。惟应西江水，不及辙中涸。归来茅屋底，寂寞对僮仆。仰看天意愁，雨雪交相属。侵陵及兰蕙，摧压倒松菊。海宫东南天，一望云弥目。傍村八九家，悄若住空谷。往来迹已断，况乃相贺祝。物情厌荒落，天亦恨幽独。闭门日易暮，忽已见灯烛。所思渺云汉，谁与论心曲。须臾雨声歇，窗隙风簌簌。夜久寒转严，指直不敢触。寒炉拨残灰，邈矣拱先躅。因思古达士，涉世多翻覆。譬之百鍊金，历久乃精熟。蹇予沙矿姿，敢尔恨幽辱。顾此年岁长，便便止空腹。烟云方满眼，何时见清旭。维东有沧海，浩漫侵坤轴。其上通星辰，其下连河渎。吾将驾灵查，一访巫咸卜。
冬至书怀
作者：顾清
朝代：明
体裁：古风

阴尽阳复回，年华递相促。明灯坐深夜，长叹拊髀肉。忆昨童丱初，未念寒与燠。依依邻舍儿，游嬉日相逐。九龄事书史，稍解知捡束。十三文义通，孜孜务磨琢。维时心尚孩，寒暴略相续。逡巡邻弱冠，人事有颠踣。旧业竟萧条，凄然泣松竹。系名庠序间，晨暮恒碌碌。夙心虽未改，奈此尘嚣渎。翻思少日误，閒暇安可复。今年值霪雨，积潦弥旬朔。荒居迫沮洳，下床水没足。鱼行仅两月，闷绝每思哭。侵冬始安居，卒岁已无谷。匆匆日复日，不觉流光速。朝来日长至，推枕乃惊�。清晨随冠冕，州衙拜黄屋。于惟万乘尊，至德春同育。顾兹岁小歉，圣心已烦蹙。恭闻遣明诏，四出洗冤狱。人和天乃应，生意岂长鞠。惟应西江水，不及辙中涸。归来茅屋底，寂寞对僮仆。仰看天意愁，雨雪交相属。侵陵及兰蕙，摧压倒松菊。海宫东南天，一望云弥目。傍村八九家，悄若住空谷。往来迹已断，况乃相贺祝。物情厌荒落，天亦恨幽独。闭门日易暮，忽已见灯烛。所思渺云汉，谁与论心曲。须臾雨声歇，窗隙风簌簌。夜久寒转严，指直不敢触。寒炉拨残灰，邈矣拱先躅。因思古达士，涉世多翻覆。譬之百鍊金，历久乃精熟。蹇予沙矿姿，敢尔恨幽辱。顾此年岁长，便便止空腹。烟云方满眼，何时见清旭。维东有沧海，浩漫侵坤轴。其上通星辰，其下连河渎。吾将驾灵查，一访巫咸卜。
冬至前一夕梦书六字甚异
作者：顾清
朝代：明

自古元良惟国本，由来天子重丘民。升平事业无多字，把笔翻思梦里身。
冬至待晓作
作者：顾清
朝代：明

掩书明烛坐宵分，起视中庭烂五云。占岁喜丰绿旧俗，闭关无扰迪前闻。人间冰雪千山涌，地底炎阳一燧焚。消息此中轻过眼，后来傍睨只纷纷。
冬至感怀
作者：顾清
朝代：明

浮世侵寻四十将，劳生何以称冠裳。回思丁未看辛丑，别有愁根更是长。
冬至朝贺
作者：顾清
朝代：明

璿管灰飞宿霭消，紫宸班动御香飘。貔貅列仗开弓剑，芝羽充廷杂佩貂。长日光中瞻黼扆，卿云影里听箫韶。愿言圣德同阳长，永从夔龙集治朝。
冬至谒陵次三江送行韵
作者：顾清
朝代：明

初阳映雪暖欲蒸，千门瑞气通诸陵。朝廷报本严奠扫，秩礼远自前王兴。秋霜春雨意惨惨，奁香篚帛心兢兢。高皇统天祀万世，奋自垄亩挥戟矜。两都并建始文祖，鼎命重为诸孙凝。传闻桥山初启邑，鸾舆玉趾几降登。小臣何幸得将事，敢论暑雨仍寒冰。经涂百里净如扫，舆夫踊跃誇力胜。回龙小憩才半道，瞬息已睹洪仁灯。入门弛担随所适，东寮西馆各有朋。山僧频见头亦白，为我载演牛车乘。寒光淩乱入窗户，起视海月摩空升。瑶宫银阙自万古，虽有晦蚀无亏增。嫦娥悄立如有恨，欲斩桂树嗟谁能。斋居元不碍酬咏，公诗险语何层层。磨崖拟刻永昭颂，挽断千仞寒溪藤。
冬至谒陵次允升太史送行韵
作者：顾清
朝代：明

出门愁望北风骄，百里园陵亦未遥。馀雪印堤尘不动，诸山迎日雾全消。松楸夹道如前日，冠佩中天限此宵。想得群仙会朝罢，并瞻云物庆丰饶。
冶斋先生挽诗
作者：顾清
朝代：明

猎猎红旌动驿舟，萧萧行李不禁秋。盐梅已觖苍生望，樗栎虚惭药笼收。圣眷有隆馀恤典，国谋谁与记先忧。西风一掬羊昙泪，东去遥添逝水流。
凉水河东望
作者：顾清
朝代：明

乱山深处小峥嵘，匹马曾经月下行。古戍风烟通曲巷，野人篱落带寒坰。百年几处频遗迹，他日何人此问名。回首夕阳晴更好，碧烟横带永安城。
出郊
作者：顾清
朝代：明

小队黄衫簇绛灯，春来几度出郊行。桃花结子杨花尽，只有蘼芜满路生。
出郊书所见
作者：顾清
朝代：明

危垣高树接重城，转入前村路几程。总是贵人行乐地，隔林斤斧尚丁丁。少小生来少小荣，人间辛苦不曾经。新坟数仞青山下，大字穹碑表姓名。丝衣骏马踏尘轻，相见无劳问姓名。白发五经林下客，何曾一日似君行。
出郊书所见·其一
作者：顾清
朝代：明

危垣高树接重城，转入前村路几程。总是贵人行乐地，隔林斤斧尚丁丁。
出郊书所见·其三
作者：顾清
朝代：明

丝衣骏马踏尘轻，相见无劳问姓名。白发五经林下客，何曾一日似君行。
出郊书所见·其二
作者：顾清
朝代：明

少小生来少小荣，人间辛苦不曾经。新坟数仞青山下，大字穹碑表姓名。
出郭
作者：顾清
朝代：明

出郭频瞻尺五天，雨馀云物更清妍。楼高紫凤中天见，山跃青龙到海旋。香径细寻芳草入，酒帘低傍绿杨悬。微官自笑成何事，閒过东风又一年。好景城南四月天，游人容冶百花妍。红惊小辇流莺起，绿衬阳坡细马旋。风里游丝晴自袅，雨馀新月晚初悬。春光容易空抛却，频倒芳樽莫问年。
出郭·其一
作者：顾清
朝代：明

出郭频瞻尺五天，雨馀云物更清妍。楼高紫凤中天见，山跃青龙到海旋。香径细寻芳草入，酒帘低傍绿杨悬。微官自笑成何事，閒过东风又一年。
出郭·其二
作者：顾清
朝代：明

好景城南四月天，游人容冶百花妍。红惊小辇流莺起，绿衬阳坡细马旋。风里游丝晴自袅，雨馀新月晚初悬。春光容易空抛却，频倒芳樽莫问年。
出都时馆中诸君有晚庭侍咏联句其后不预者相继有作近方寄至次韵荅之
作者：顾清
朝代：明

匡时无计乞身难，望望云西九点山。雷雨恩深天作解，桑榆景近鸟飞还。词中郢客重闻调，枕里卢生已度关。犹有感怀诗未了，桔槔长夏不曾閒。曾传初诏未央前，举目金容尚俨然。天地冰霜春不间，江湖星斗夜常悬。无心海鸟当人下，可画云山与屋连。珍重故人相慰意，一时分付钓鱼船。
出都时馆中诸君有晚庭侍咏联句其后不预者相继有作近方寄至次韵荅之·其二
作者：顾清
朝代：明

曾传初诏未央前，举目金容尚俨然。天地冰霜春不间，江湖星斗夜常悬。无心海鸟当人下，可画云山与屋连。珍重故人相慰意，一时分付钓鱼船。
分得铁面送施聘之南巡
作者：顾清
朝代：明

使君清冰心，其面乃如铁。冰心与铁面，表里双映澈。鮀朝莫我媚，贲育莫我折。端如九鼎峙，神奸过而灭。又如明镜照，百里见妖孽。前年按东关，边圉方狡猾。闻声已宵逝，况敢？旄节。今年复何事，豸角指山越。朝辞诣阙下，风采动班列。想当顾盻间，狐兔已无穴。颓风煽末世，澜倒不可截。群情爱软媚，众目憎泠洌。安得公百辈，共把霜台臬。枭除凤乃至，莠尽禾始活。君心与君面，天为苍生设。往哉慎所向，嚬笑有窥窃。
分得铁面送施聘之南巡
作者：顾清
朝代：明
体裁：古风

使君清冰心，其面乃如铁。冰心与铁面，表里双映澈。鮀朝莫我媚，贲育莫我折。端如九鼎峙，神奸过而灭。又如明镜照，百里见妖孽。前年按东关，边圉方狡猾。闻声已宵逝，况敢�旄节。今年复何事，豸角指山越。朝辞诣阙下，风采动班列。想当顾盻间，狐兔已无穴。颓风煽末世，澜倒不可截。群情爱软媚，众目憎泠洌。安得公百辈，共把霜台臬。枭除凤乃至，莠尽禾始活。君心与君面，天为苍生设。往哉慎所向，嚬笑有窥窃。
刘参议维信赴广东索诗未及赋而其子应占入翰林因以寄贺
作者：顾清
朝代：明

使节初传五岭秋，郎君又报上瀛洲。书香父子贤相继，文学朝廷宠更优。到处江山争送喜，向来烟雨莫深愁。旬宣益重酬恩地，只尺薇垣即凤楼。
刘君克柔以亲老思归适有南京尚宝卿之命喜而索诗
作者：顾清
朝代：明

申浦风烟接鹭洲，符台锁钥近龙楼。几年空作飞云望，此日真成衣锦游。潞渚汶河新得雨，白鱼红蟹正当秋。都亭极目行尘尽，恨不相随并綵舟。
刘时遇行人使占城过松留一宿而别
作者：顾清
朝代：明

环王封域海云连，汉使旌旗日月悬。星象五州占驿骑，鱼龙千里避楼船。华堂列炬翻疑梦，紫禁联镳又隔年。奇绝胜游须有赋，并将王会入新编。
刘舜卿祖父母挽诗
作者：顾清
朝代：明

极目襄垣道，萧萧落叶秋。人犹避骢马，梦已隔丹丘。比穴看明镜，同归想玉楼。馀芳知未歇，孙子在瀛洲。
初举不第却回书所历
作者：顾清
朝代：明

潜鱼不出椮，栖鸟不出林。不因风雷便，岂识天地之大江湖深。天风飒飒吹黄槐，江船击鼓凌晨开。便为万里客，岂复儿女猜。云帆悠悠渡三泖，已觉从来双眼小。瞥然一瞬出淀湖，使我尘襟豁如扫。将军祠前芳草多，阴廊古瓦封苔窠。英雄恨杀白衣橹，千载此地还来过。陈湖北来势尤大，气象浑疑在天外。波光黯惨迷西东，惊雷喷雪吹腥风。同舟十人半失色，我疑此处藏蛟龙。湖西一带风初静，呼酒开筵共相庆。推蓬又觉眼豁然，黄天独墅天相连。向来颠沛几不免，到此始知应自怜。出门只尺已如此，况乃天涯千万里。何处池塘杨柳青，谁家门巷炊烟起。依稀渐觉风景佳，前头已是姑苏台。夫差句践两寂寞，倡讴市语喧如雷。扬帆径逐东风便，不尽平生游览愿。扁舟信宿过望亭，锡山如画遥相迎。道傍深刻十三字，千载不磨贤令名。毗陵郭里舟初住，榆叶零零杂风雨。綀衾独拥不成眠，是夕方知有羁旅。丹阳自昔称畏途，我实初行兼病躯。蹇驴登登不能止，缘崖历谷何萦纡。日斜憩足句容道，尊酒聊将润枯槁。当垆可是临邛人，茜裳廉纤不动尘。人言巫山在平地，对面已隔黄姑津。风尘浩荡催征马，西望金陵去如写。片云飞来我已愁，顷刻滂沱遍原野。道边茅庐大比拳，俛首急入如穷猿。苍皇已识异乡味，帡幪始知大厦恩。行行见说宸居近，趣马加鞭气重奋。此时天公亦开晴，氛埃涤尽穹宇清。中和桥上初登览，目极遥天发深感。江山如此不早来，几向此生虚？坎。钟山如龙云际来，石城双阙中天开。固知传闻不虚假，神祖规模真壮哉。长衢荡荡平于砥，井画棋分各条理。接栋连甍如灌云，去马来轩若流水。声华文物竞奢豪，公子王孙处处遭。佳人总为王幼玉，将军不数霍嫖姚。东山明月西江水，尽日寻游看不已。细柳深藏朱雀桥，飞花暗满长干里。自从失脚下青冥，往迹回看如败枰。束书羞咏月中桂，鼓棹还为江上行。长江三面山如壁，环拱金陵护宸极。古称天堑信非虚，自是荒淫足亡国。波平风稳帆樯健，倏忽金山当我面。奇形秀色画莫工，信知天巧非人功。平生梦想不可到，足慰此行樵悴容。南徐自古雄豪地，到此令人益奇气。惜无许浑千首诗，洗我胸中不平事。舟行半日下丹阳，新丰美酒又闻香。同行半是同来伴，相对不言空感伤。搴篷径指吴门路，一片归心乱云雾。江山不学苏秦家，风景苍苍只如故。故园到日天已寒，江枫落叶秋斑斑。青尊提携湛绿醑，故人为我开欢颜。西风落日吹芳菊，共挹寒香散幽独。困穷拂郁岂徒尔，况我霜毫未应秃。君不见芙蓉花生江皋，秋风未至宁萧条。又不见千里驹服盐车，霜蹄一蹶气转加。丈夫结束自有地，肯学儿女空愁嗟。风帘日暮展书读，炳炳丹青照人目。临渊羡鱼知已非，呼童静掩林间屋。
初举不第却回书所历
作者：顾清
朝代：明
体裁：古风

潜鱼不出椮，栖鸟不出林。不因风雷便，岂识天地之大江湖深。天风飒飒吹黄槐，江船击鼓凌晨开。便为万里客，岂复儿女猜。云帆悠悠渡三泖，已觉从来双眼小。瞥然一瞬出淀湖，使我尘襟豁如扫。将军祠前芳草多，阴廊古瓦封苔窠。英雄恨杀白衣橹，千载此地还来过。陈湖北来势尤大，气象浑疑在天外。波光黯惨迷西东，惊雷喷雪吹腥风。同舟十人半失色，我疑此处藏蛟龙。湖西一带风初静，呼酒开筵共相庆。推蓬又觉眼豁然，黄天独墅天相连。向来颠沛几不免，到此始知应自怜。出门只尺已如此，况乃天涯千万里。何处池塘杨柳青，谁家门巷炊烟起。依稀渐觉风景佳，前头已是姑苏台。夫差句践两寂寞，倡讴市语喧如雷。扬帆径逐东风便，不尽平生游览愿。扁舟信宿过望亭，锡山如画遥相迎。道傍深刻十三字，千载不磨贤令名。毗陵郭里舟初住，榆叶零零杂风雨。綀衾独拥不成眠，是夕方知有羁旅。丹阳自昔称畏途，我实初行兼病躯。蹇驴登登不能止，缘崖历谷何萦纡。日斜憩足句容道，尊酒聊将润枯槁。当垆可是临邛人，茜裳廉纤不动尘。人言巫山在平地，对面已隔黄姑津。风尘浩荡催征马，西望金陵去如写。片云飞来我已愁，顷刻滂沱遍原野。道边茅庐大比拳，俛首急入如穷猿。苍皇已识异乡味，帡幪始知大厦恩。行行见说宸居近，趣马加鞭气重奋。此时天公亦开晴，氛埃涤尽穹宇清。中和桥上初登览，目极遥天发深感。江山如此不早来，几向此生虚�坎。钟山如龙云际来，石城双阙中天开。固知传闻不虚假，神祖规模真壮哉。长衢荡荡平于砥，井画棋分各条理。接栋连甍如灌云，去马来轩若流水。声华文物竞奢豪，公子王孙处处遭。佳人总为王幼玉，将军不数霍嫖姚。东山明月西江水，尽日寻游看不已。细柳深藏朱雀桥，飞花暗满长干里。自从失脚下青冥，往迹回看如败枰。束书羞咏月中桂，鼓棹还为江上行。长江三面山如壁，环拱金陵护宸极。古称天堑信非虚，自是荒淫足亡国。波平风稳帆樯健，倏忽金山当我面。奇形秀色画莫工，信知天巧非人功。平生梦想不可到，足慰此行樵悴容。南徐自古雄豪地，到此令人益奇气。惜无许浑千首诗，洗我胸中不平事。舟行半日下丹阳，新丰美酒又闻香。同行半是同来伴，相对不言空感伤。搴篷径指吴门路，一片归心乱云雾。江山不学苏秦家，风景苍苍只如故。故园到日天已寒，江枫落叶秋斑斑。青尊提携湛绿醑，故人为我开欢颜。西风落日吹芳菊，共挹寒香散幽独。困穷拂郁岂徒尔，况我霜毫未应秃。君不见芙蓉花生江皋，秋风未至宁萧条。又不见千里驹服盐车，霜蹄一蹶气转加。丈夫结束自有地，肯学儿女空愁嗟。风帘日暮展书读，炳炳丹青照人目。临渊羡鱼知已非，呼童静掩林间屋。
初九日见红梅约味苓同赏是日新作水楼亦欲诗人过之为后来嘉话也
作者：顾清
朝代：明

白牛溪上负苓翁，华发萧然碧两瞳。坐拥诗书忘永日，醉吟花柳又东风。王侯宅第烟霄外，泉石交游梦想中。风阁水帘今在眼，且来先看早梅红。
初伏喜雨次未斋殿讲韵
作者：顾清
朝代：明

老火淩稚金，乾坤郁炉烘。田农望时雨，十候靡一中。商羊蹋两翅，玄豹隐尘霿。苍头挥巨箑，却立嗟腕痛。此时天公心，髣髴为尔动。驱雷驾长云，横海截明蝀。初开瓦沟瞥，忽作渠溜閧。淙淙殊未已，密密欲无空。儿嬉集堂坳，万斛试一㔶。老夫病不寐，还作江海梦。青秧间白水，碧树黄鸟哢。絺帷凉到骨，翻恐墨池冻。起来望西山，云气犹澒洞。回翔如有意，邀我作诗送。须臾朝阳照，五彩变龙凤。岩峦数百里，眩晃莫抟控。轻阴拂高城，馀润溢朱栋。蔬畦及稻垄，盎盎流乳湩。即看禾连箱，已觉齑满瓮。坡仙记新亭，妙语托深讽。骊珠与肪玉，至美等儿弄。此物方施行，我道堪哀恸。清风频戒秋，炎令将过仲。河流满诸闸，日夜走方贡。床头幸有酒，一笑且从众。
初度前一日有感
作者：顾清
朝代：明

君年六十我为寿，六十明朝谁寿侬。岁月不知人事并，儿童刚道酒杯重。牛眠未了山头事，蝶化难追梦里踪。惟有旧时明镜在，一番惆怅掩芙蓉。
初度有感用庚戌岁韵
作者：顾清
朝代：明

百年强半一生中，双鬓频经万里风。人世悲欢几蕉鹿，山林日月自瀛蓬。曾尝蘖檗知甘苦，为嗅萧兰识异同。覆载莫酬巾履在，不胜翘首向蜚鸿。上策难成拟就中，蹉跎又到落梅风。向来弧矢羞长剑，此日江湖羡短蓬。睡眼不知乡社远，繇言刚与客心同。归期未要灯花趣，自有高飞塞上鸿。
初度有感用庚戌岁韵·其一
作者：顾清
朝代：明

百年强半一生中，双鬓频经万里风。人世悲欢几蕉鹿，山林日月自瀛蓬。曾尝蘖檗知甘苦，为嗅萧兰识异同。覆载莫酬巾履在，不胜翘首向蜚鸿。
初度有感用庚戌岁韵·其二
作者：顾清
朝代：明

上策难成拟就中，蹉跎又到落梅风。向来弧矢羞长剑，此日江湖羡短蓬。睡眼不知乡社远，繇言刚与客心同。归期未要灯花趣，自有高飞塞上鸿。
初至芸轩宅夜坐联句
作者：顾清
朝代：明

良夜城南旧草堂，十年重继此灯光。文章翰苑声华重，懒散林泉鬓发苍。庭树看于前日大，酒杯偏向故人长。出门翘首梅花月，又见天心转一阳。
初赴举时赋七律一首留别诸公适时敏以诗来即用其韵
作者：顾清
朝代：明

同时济济尽英才，况复清朝景运开。幸与诸公作先路，敢期三策便抡魁。秦淮山好天开画，扬子江深地走雷。应到高秋明月夜，思君直上凤凰台。
初预丁祭
作者：顾清
朝代：明

北阙初鸣佩，东胶肃展仪。感深思坏木，喜极预承齍。江汉神如在，山龙服俨垂。自今期秉德，无愧骏奔时。
初预庆成燕敬赋
作者：顾清
朝代：明

半生湖海梦钧天，此日云霄奉御筵。虞典孟郊神并享，镐京春燕礼无前。黄分内酝惊殊宠，红戴宫花忆去年。无限感恩图报意，未论文赋美甘泉。
别先茔
作者：顾清
朝代：明

松杉郁郁带重冈，榆柳阴阴绕曲塘。曾有至人留宝谶，敢期孙子滥朝章。人间日月三年速，地下泉源百世长。愿竭痴顽了公事，年年负土上玄堂。
别后作用前韵
作者：顾清
朝代：明

朱碧惊看眩眼花，清泠记数白鸥沙。人间又破炊粱梦，海上还瞻贯月槎。城柳依依萦别绪，江流脉脉送年华。卢仝吻渴茶烟细，欲请齐奴暂咄嗟。
别驾高君解绶归众皆叹惜竞为诗以送之予亦继作
作者：顾清
朝代：明

听鹤亭前酒一卮，柳条花萼共依依。也知物色皆天予，但觉风光与愿违。羁绁可能长客路，云山从此谢尘衣。漻然冰玉脂膏地，犹喜吾人有是非。
前题奉次侍读白先生韵
作者：顾清
朝代：明

紫盖前头拥八鸾，日华流彩映天颜。升中庆衍三朝会，供奉筵高六品班。众乐送觞仙调缓，诸番入队舞衣斑。明朝齐和阳春曲，谁复周京咏北山。
前题次十峰司宪韵
作者：顾清
朝代：明

锦作坡陀绣作丛，四时晨暮郁葱葱。梧桐夹道飞丹凤，杨柳平沙散玉骢。万岁峰高空翠里，广寒宫起蔚蓝中。行人拟得相如赋，拜赐江南作隐翁。南客扁舟欲去时，好风真与客心期。云边已似见乡社，篷底从教卧水师。行路一番嗟往事，诗篇几处有新知。飞来燕子不相识，却上沙头杨柳枝。篷底哦诗正寂寥，忽看肤寸起岧峣。回翔未欲淩霄汉，津润先应及楚翘。五彩何年歌烂漫，九农今日愿丰饶。河阳旧事还堪省，几度秋霜换斗杓。彭城天险亦岷峨，南北舟航倍几多。激浪奔流无日夜，长年三老费撝诃。试看急缆牵危舸，何似方塘湛绿波。欲趁此行铭剑阁，苍崖先遣百人磨。泗亭秋色已荒凉，更拟淮阴一瓣香。飞鸟未随弓力尽，黄流差比劵言长。荣华自古能谁在，山水无情默自伤。一语到君尤足恨，湖头空负碧霞觞。又复扁舟过此中，向来明月几弦弓。山形依旧两眉绿，江水无尘一镜空。白鸟去边天欲尽，青枫落后岁将终。图经漫有新题字，一笑烦君问雪鸿。囊里探春粟粒芳，松间敲火石泉香。从来乳酪风斯下，此日山林意更长。定有诗篇记清赏，谁从杖屦合分尝。吟成更作东南笑，极目龙山入杳茫。鸱夷不见五湖舟，香径真成麋鹿游。客梦几回空历历，江流千古只悠悠。天随钓处堪终老，张翰归期不待秋。记取一时生色画，兰桡斜倚白蘋洲。湖水泖水分浊清，渔舟客舟谁重轻。陆机张翰旧同里，仙鹤鲈鱼并有名。长笛数声江月曙，青山九点暮云平。一时尽落先生手，未信烟波也世情。君来三吴占有秋，君去正及吴田收。蓑衣但除雨淅沥，衲袄不怕风萧飕。烟中白鹤叫野水，竹间黄耳眠高丘。眼前此地亦可念，旧来总属华亭侯。
前题次十峰司宪韵·其一
作者：顾清
朝代：明

锦作坡陀绣作丛，四时晨暮郁葱葱。梧桐夹道飞丹凤，杨柳平沙散玉骢。万岁峰高空翠里，广寒宫起蔚蓝中。行人拟得相如赋，拜赐江南作隐翁。
前题次十峰司宪韵·其七
作者：顾清
朝代：明

囊里探春粟粒芳，松间敲火石泉香。从来乳酪风斯下，此日山林意更长。定有诗篇记清赏，谁从杖屦合分尝。吟成更作东南笑，极目龙山入杳茫。
前题次十峰司宪韵·其三
作者：顾清
朝代：明

篷底哦诗正寂寥，忽看肤寸起岧峣。回翔未欲淩霄汉，津润先应及楚翘。五彩何年歌烂漫，九农今日愿丰饶。河阳旧事还堪省，几度秋霜换斗杓。
前题次十峰司宪韵·其九
作者：顾清
朝代：明

湖水泖水分浊清，渔舟客舟谁重轻。陆机张翰旧同里，仙鹤鲈鱼并有名。长笛数声江月曙，青山九点暮云平。一时尽落先生手，未信烟波也世情。
前题次十峰司宪韵·其二
作者：顾清
朝代：明

南客扁舟欲去时，好风真与客心期。云边已似见乡社，篷底从教卧水师。行路一番嗟往事，诗篇几处有新知。飞来燕子不相识，却上沙头杨柳枝。
前题次十峰司宪韵·其五
作者：顾清
朝代：明

泗亭秋色已荒凉，更拟淮阴一瓣香。飞鸟未随弓力尽，黄流差比劵言长。荣华自古能谁在，山水无情默自伤。一语到君尤足恨，湖头空负碧霞觞。
前题次十峰司宪韵·其八
作者：顾清
朝代：明

鸱夷不见五湖舟，香径真成麋鹿游。客梦几回空历历，江流千古只悠悠。天随钓处堪终老，张翰归期不待秋。记取一时生色画，兰桡斜倚白蘋洲。
前题次十峰司宪韵·其六
作者：顾清
朝代：明

又复扁舟过此中，向来明月几弦弓。山形依旧两眉绿，江水无尘一镜空。白鸟去边天欲尽，青枫落后岁将终。图经漫有新题字，一笑烦君问雪鸿。
前题次十峰司宪韵·其十
作者：顾清
朝代：明

君来三吴占有秋，君去正及吴田收。蓑衣但除雨淅沥，衲袄不怕风萧飕。烟中白鹤叫野水，竹间黄耳眠高丘。眼前此地亦可念，旧来总属华亭侯。
前题次十峰司宪韵·其四
作者：顾清
朝代：明

彭城天险亦岷峨，南北舟航倍几多。激浪奔流无日夜，长年三老费撝诃。试看急缆牵危舸，何似方塘湛绿波。欲趁此行铭剑阁，苍崖先遣百人磨。
前题次周北野韵
作者：顾清
朝代：明

城中每见说三亭，城外红阑此日凭。多事只从春梦起，好诗今作画图称。金沙玉涧交旋拥，布袜青鞋稳降升。百年如此良不恶，陇头休问鹤书徵。
北坛斋宿
作者：顾清
朝代：明

初月明远树，繁星丽高空。清坛矗紫垣，周道蟠青虹。地胜宅壬坎，木秀扶杉松。惟时八月初，万象呈秋容。长原锁寒碧，乾树明新红。嘉谷卧连野，败稂枯作丛。岁功奄铚艾，吉日临著雍。时祀不敢后，冠盖来童童。微名系官府，将送烦仆僮。追随缙绅后，周旋尊俎中。仰瞻霄汉间，神光煜昭融。骏奔既肃穆，对越何昂颙。官备物有纪，夜寂天无风。清乐发丝竹，严令闻鼓钟。笾豆纷夙饤，醢菹簇时供。长烟起苇炬，画烛辉雕笼。霓幢隐双凤，云軿留六龙。和熙洽幽玄，蜚蚃闻苍穹。由来诚敬孚，不在仪品丰。吾闻古王都，右社而左宗。宗以明祖德，社以昭神功。民非土与谷，生养安所从。所以古至今，严祀无终穷。吾侯素勤理，祀事尤寅恭。饮食神既嗜，茀嘏宜来崇。君看秋野间，万宝如崇墉。百室会盈止，醴醪各迎逢。闾阎礼让行，囹圄莓苔封。神功不可忘，允侯诚所通。作诗纪盛事，窃效康衢童。
北野书约东路见候用前韵
作者：顾清
朝代：明

蛇头凤尾好寻幽，我亦西湾占一丘。水墨画图三十里，不妨分作雨中游。
十一日晚登舟已大醉夜梦读书喜而有作
作者：顾清
朝代：明

年年指作还乡计，不道还乡是此年。便整朝衣辞汉阙，旋收行李上吴船。皇恩未报儿孙在，清论犹存首领全。千里客途聊足恃，梦中长自理尘编。
十一月十一日极寒
作者：顾清
朝代：明

十分饥馑十分寒，目见伤心耳亦酸。袖手茅檐对残日，此身犹是论思官。
十一月十四日梦人示所注周易前列卦爻后系众说朱阑素纸缮写极精致予以钱求卦得小畜之坤后四日冬至纪之以诗
作者：顾清
朝代：明

玉版仙书字若蝇，金钱神语更分明。五龙不极行天势，一牝犹存未雨名。林壑故应朝市隔，阳和默自水泉萌。清台云物今谁纪，搔首阑干北斗横。
十一月朔张南山寿日
作者：顾清
朝代：明

一自登名立从班，周旋长在五云间。官阶四品中兼外，书法三吴柳继颜。退食有时乘褐马，趋朝满目是青山。蓬台此日群仙会，风雪犹应许扣关。
十一月望月食既历戌亥子三时乃复
作者：顾清
朝代：明

日食又月食，两年三见之。天心果仁爱，吾道合清夷。怅望云间路，苍茫夜半时。怀君复思土，愁乱不成诗。
十七夜闻诸孙读书喜而有作
作者：顾清
朝代：明

痴人结习自何生，白首尘编不尽情。今夜短檠花亦喜，咿吾遥听隔帘声。
十七日得黄克明书报八月四日封事
作者：顾清
朝代：明

劲弩分张不露弮，叠双连中巧无前。林中袖手心如水，重为西风一怅然。
十七日渡淮
作者：顾清
朝代：明

惊喜呼尊酒，长淮此日过。乡园看渐近，风水阅来多。白发从稀短，青山许啸歌。却思前去事，一任理南柯。
十二日会东亭三江举杜韵各赋
作者：顾清
朝代：明

瞢腾十日春光里，又到东亭把酒时。馀寒勒雨强作雪，东风荡柳欲成丝。气序暄凉催旦暮，路岐南北有欢悲。尊前且莫思閒事，满眼莺花总要诗。
十二日同北野诸公泛㴘湖三叠纶字韵
作者：顾清
朝代：明

寻常纸上说经纶，云汉机丝要手分。投杼却寻东海钓，驰烟已愧北山文。短蓑高笠诗添景，醉舞狂吟酒策勋。落日推蓬见归鹤，一声犹想梦中闻。
十二日至济宁秦凤山示和彭幸庵吊古诸作次韵八首 其一 淮阴侯祠
作者：顾清
朝代：明

英雄未遇亦何疑，恨是遭逢启祸基。试论淮阴香火地，何如云梦槛车时。鸿沟未判犹辞彻，炎历方新却构豨。一语夜深三族并，此情惟有舍人知。
十二日至济宁秦凤山示和彭幸庵吊古诸作次韵八首 其七 岳武穆祠
作者：顾清
朝代：明

一夕元戎扫地回，遗民已抱左衽哀。如何寸纸中宵下，竟折长城万里材。本意鸣銮向河洛，自甘浮海过温台。英祠千古犹生气，并入胥江作怒雷。
十二日至济宁秦凤山示和彭幸庵吊古诸作次韵八首 其三 滇南思武侯擒孟获
作者：顾清
朝代：明

泸江五月渡三军，白羽风前断瘴云。两字服心知有以，一时成算岂徒云。南人总识天威重，北伐终嗟汉鼎分。剩欲起公论此事，邺宫吴苑几斜曛。
十二日至济宁秦凤山示和彭幸庵吊古诸作次韵八首 其二 沔南武侯祠
作者：顾清
朝代：明

习隆书奏野祠空，此地千秋享卧龙。论世合居莘野后，际时何忝渭川逢。微卢庸濮争奔走，蛇虎风云俨卫从。我亦瓣香遥稽首，玉京原庙有遗容。
十二日至济宁秦凤山示和彭幸庵吊古诸作次韵八首 其五 颜鲁公祠
作者：顾清
朝代：明

鹿儿朝脱锦绷胎，鼙鼓中宵动地来。兄弟两州同日起，嚣尘万里一时开。遗文金石留官样，古庙丹青落旧材。闻道至人元不死，鬼卢空自费阴猜。
十二日至济宁秦凤山示和彭幸庵吊古诸作次韵八首 其八 文信公祠
作者：顾清
朝代：明

一代文场此隽雄，贾生才调武侯忠。堪嗟国破家仍破，毕竟身穷道未穷。神降紫云徵瑞始，龙归黑水报君终。丹青密迩宫墙畔，不负成仁取义功。
十二日至济宁秦凤山示和彭幸庵吊古诸作次韵八首 其六 陆宣公祠
作者：顾清
朝代：明

忆昨銮舆播奉天，先生陪从若甘泉。文章已出留侯上，筹策仍推贾傅前。一自贞元仇正论，直从元祐讲遗编。高山四海同瞻仰，况复桑榆共一川。
十二日至济宁秦凤山示和彭幸庵吊古诸作次韵八首 其四 浣花草堂
作者：顾清
朝代：明

浣花溪上草堂幽，世乱公来客此州。卜筑旋应烦地主，感怀时复为君忧。飘飘身世辽东管，落落篇章邺下刘。拟驾吴船问遗迹，不胜江水日东流。
十二日至济宁秦凤山示和彭幸庵吊古诸作次韵八首·淮阴侯祠
作者：顾清
朝代：明

英雄未遇亦何疑，恨是遭逢启祸基。试论淮阴香火地，何如云梦槛车时。鸿沟未判犹辞彻，炎历方新却构豨。一语夜深三族并，此情惟有舍人知。习隆书奏野祠空，此地千秋享卧龙。论世合居莘野后，际时何忝渭川逢。微卢庸濮争奔走，蛇虎风云俨卫从。我亦瓣香遥稽首，玉京原庙有遗容。泸江五月渡三军，白羽风前断瘴云。两字服心知有以，一时成算岂徒云。南人总识天威重，北伐终嗟汉鼎分。剩欲起公论此事，邺宫吴苑几斜曛。浣花溪上草堂幽，世乱公来客此州。卜筑旋应烦地主，感怀时复为君忧。飘飘身世辽东管，落落篇章邺下刘。拟驾吴船问遗迹，不胜江水日东流。鹿儿朝脱锦绷胎，鼙鼓中宵动地来。兄弟两州同日起，嚣尘万里一时开。遗文金石留官样，古庙丹青落旧材。闻道至人元不死，鬼卢空自费阴猜。忆昨銮舆播奉天，先生陪从若甘泉。文章已出留侯上，筹策仍推贾傅前。一自贞元仇正论，直从元祐讲遗编。高山四海同瞻仰，况复桑榆共一川。一夕元戎扫地回，遗民已抱左衽哀。如何寸纸中宵下，竟折长城万里材。本意鸣銮向河洛，自甘浮海过温台。英祠千古犹生气，并入胥江作怒雷。一代文场此隽雄，贾生才调武侯忠。堪嗟国破家仍破，毕竟身穷道未穷。神降紫云徵瑞始，龙归黑水报君终。丹青密迩宫墙畔，不负成仁取义功。
十二月一日寄书天彝有感用煮茶韵
作者：顾清
朝代：明

一冬今夕始知寒，起斲清冰试小团。水品无劳问鸿渐，火攻聊欲效田单。肠间古字搜应遍，灰里仙书默自看。好办百株供岁晚，归期报与客心宽。
十二月五日奠黄西坡泊渔水洼待晓即事
作者：顾清
朝代：明

渔水洼边夜泊舟，荻花飘叶两飕飕。江湖日月摧残岁，霄汉风云感昔游。未了桑弧心万里，待烹鸡黍恨千秋。无惭独有青珉字，光与长庚一样流。
十二月十一日进会典
作者：顾清
朝代：明

黄盖亭亭拥赭函，箫韶声起殿东南。百年盛事中天见，八圣深仁薄海覃。尧典合从虞史润，周官不假汉儒参。愿言善述光前训，竹帛千秋作美谈。
十二月十八日大雪登楼作寄进之天锡时诸君方修府志
作者：顾清
朝代：明

酸风割耳须作虬，闻雪强起开西楼。西楼一望几十里，玉田瑶圃烂不收。两年粳稻化鱼鳖，穷计每日占来牟。眼前富贵已如此，何苦更作明年愁。书生耐冷自常事，北窗清坐端谁留。神游不到党家帐，意行屡上山阴舟。淮南山海诞莫考，吴中沟浍须精求。映雪著书堪一笑，却似五月披羊裘。
十二月朔郊坛候驾作
作者：顾清
朝代：明

季冬初吉已条风，圣主严禋下法宫。云覆玉衢阴不动，日升旸谷晕微红。十年海宇怀生息，乙夜精诚彻昊穹。词苑小臣新扈从，几回翘望五天中。
十四日雪后朝回史馆作
作者：顾清
朝代：明

紫宸晴雪映蓬莱，独出东厢候锁开。学士履声云里下，君王銮驾月中回。争先皓鹤羞初日，失喜遥林见早梅。坐听角门宣唤急，却思授简惧非才。
十峰约陪喻府君夜坐明日有诗次韵
作者：顾清
朝代：明

落叶风轩暮已扃，偶从华简挹兰馨。情深旧雨连今雨，兴洽花瓶乱酒瓶。化俗无心鱼在水，翀霄有待鹤梳翎。醉来更觉盘菹美，欲向齐奴问韭萍。
十日南山宅尊乡会分得东字
作者：顾清
朝代：明

摇落龙山夕照空，衣冠高会凤城东。从渠海内风流盛，输我尊前笑语同。几处黄花如故里，他年绿野感秋蓬。晚来白发颓中坐，欲改南山号醉翁。
十月一日梦抑之得告还乡赋诗送别寤而记其首句因足成之
作者：顾清
朝代：明

水心亭下木兰舟，昨夜分明赋远游。消息眼前无可问，满天风雨独登楼。
十月六日会同年于城东归途有作
作者：顾清
朝代：明

宫槐影里散鸣珂，还忆联镳杏苑过。天地百年欢会少，风云四海别离多。苍生喜有诸公在，素食其如贱子何。相约岁寒期不负，五湖烟水一渔蓑。
十月十二日夜纪梦
作者：顾清
朝代：明

卧游忘近远，忽在田野间。田家正收穫，篱落整且完。北林五间屋，西厢亦复然。纸窗映红日，机杼鸣关关。东墙列嘉树，高廪如丘山。老稚各有事，往来纷不閒。出门唤童御，小艇维江干。沿洄迷处所，中道历险艰。时闻异人语，妙理彻肺肝。鸣鸡忽戒旦，斗帐梅花寒。心同理罔间，时至物有先。欹枕思往路，桃源杳漫漫。
十月四日同韩国器中书张时行吉士饯刘御史文焕还赴尊乡会于陆太仆第得夕字
作者：顾清
朝代：明

东城送客罢，觚棱动暝色。尊乡奉严戒，后至有明谪。挥鞭不返顾，望望淩紫陌。同行韩与张，先后互驱策。我马才本下，此日殊努力。及门见僮骑，相顾如有得。主人闻客来，索带命殽炙。众宾已沾醉，为我还促席。劝酬略登降，问劳杂谐剧。写情会有赋，探韵止馀夕。飞觞不假借，阁笔岸予帻。清时自难遇，胜会固鲜袭。今晨复何晨，烂漫挹珠珀。矧兹乡邻聚，更觉情景适。南斟出珍藏，北馔割鲜硕。虽微霜橙荐，时菊尚可摘。寒更近尤长，城柝时漫击。华镫蔼馀辉，落月沉坏璧。欢悰不可竟，明发会有役。据鞍谢主人，璇标已东北。
十月朔还至通州雨三日不止
作者：顾清
朝代：明

雨滴篷窗浪打舷，听风听水不成眠。家人相忆心千里，肯信连宵潞渚边。
升彼高堂为毛太安人寿
作者：顾清
朝代：明

升彼高堂，酌其兕觥。兕觥欣欣，春酒载盈。维彼硕人，是介是承。硕人雍雍，厥德洵美。载其有家，维惠恭止。维惠恭止，休其承祉。其祉伊何，兰茁其芽。处也家宝，出维国华。国华有辉，维帝宠嘉。锡之鸾书，曰汝之报。汝考汝母，汝迪汝教。维往莫追，生也永耀。硕人拜命，弗掖弗持。珠翟霞裳，象服孔宜。邦人来观，秩秩其仪。其仪秩秩，其容有怿。乃筵斯堂，乃几斯席。硕人燕胥，笾豆有绎。维南有山，维东有海。硕人寿考，终燕乐岂。山石弗砺，海波弗尘。维彼硕人，于千百春。
午日即事
作者：顾清
朝代：明

节物相催似转蓬，御筵仍见綵丝红。君王未押群臣燕，先酌蒲觞寿两宫。
午日昭应宫送陈深渊得兽字
作者：顾清
朝代：明

危弦激清湍，奇香袅金兽。佳辰良友集，高宴启清昼。维时值升平，四郊息烽堠。缙绅多暇日，遨赏遗俗旧。况兹金玉人，声价儒林右。十年期破的，一矢尚虚彀。于焉送将归，不饮复何有。薰风晚更起，叠嶂远仍秀。遐观穷八纮，醉舞翻两袖。区区蛮触争，琐细安足究。尚怀禹稷心，未忍苍生瘦。往者勿复云，来日知未后。三年家政成，洗耳明光奏。
午窗睡起杜以芳持扇索诗走笔书赠
作者：顾清
朝代：明

流水湾头竹半欹，夕阳山外鹤归迟。幽亭独坐无穷意，只恐钟期亦未知。
华听竹挽诗
作者：顾清
朝代：明

好在延祥竹，秋风日日情。幽人不复到，虚节为谁清。干蛊名无愧，贻谋事有成。乡邦听舆论，合附孝门铭。
华峰莲开用前韵见招奉答
作者：顾清
朝代：明

越女红妆盖绿罗，薰风长忆扣舷歌。却从五纬联珠地，涌出双峰湛玉波。此日凭阑增慷慨，当年挟册几经过。洄渊落木无穷意，敢谓乔松择女罗。
华鲸母邹氏挽诗
作者：顾清
朝代：明

梁孟高材偶，朱陈奕代亲。家人柔得正，樛木厚无伦。频藻严时荐，筐箱遍族姻。移天情独至，拔俗见尤真。几日犹华屋，中宵忽聚尘。机丝空寂寂，环佩俨申申。彤管嗟终古，玄堂不再晨。桂山寒日晚，风叶助沾巾。
南京摺扇名天下成化间尤重李昭骨王孟仁画兼之者誇以为奇而今不可得矣明善内弟以听泉主人扇索题其画则孟仁笔也展玩数四旧京风致宛在目前为书此以志感
作者：顾清
朝代：明

李郎扇骨王郎画，三十年前盛有名。老眼摩挲旧时墨，却思骑马凤台行。
南村归兴十首 其一 上林烟树
作者：顾清
朝代：明

思家千里梦，恋阙万重心。欲去频回首，烟霏满上林。
南村归兴十首 其七 惠泉试茗
作者：顾清
朝代：明

携将双凤团，来试九龙脉。临流啜花磁，更忆长安客。
南村归兴十首 其三 岱岳瞻云
作者：顾清
朝代：明

云生岱岳顶，秀结鲁城阴。仰止嗟环辙，千秋万古心。
南村归兴十首 其九 三泖垂纶
作者：顾清
朝代：明

扁舟下三泖，试拂旧纶竿。鲈鱼三尺雪，飞上水精盘。
南村归兴十首 其二 潞渚风帆
作者：顾清
朝代：明

岸添山雨阔，帆送晓风轻。利涉从兹始，遥遥思帝京。
南村归兴十首 其五 淮阴吊古
作者：顾清
朝代：明

纶钓贫难忍，王侯贵不终。江边有行客，归兴十分浓。
南村归兴十首 其八 松陵倚棹
作者：顾清
朝代：明

倚棹虹桥下，凉风吹葛巾。家山看渐近，鱼鸟自相亲。
南村归兴十首 其六 金焦览胜
作者：顾清
朝代：明

自有两山来，几人此经过。青山默无语，识人知最多。
南村归兴十首 其十 五茸秋穫
作者：顾清
朝代：明

田园正收穫，行李忽在门。此乐不可说，令人劳梦魂。
南村归兴十首 其四 吕梁观水
作者：顾清
朝代：明

奔流形道体，绝壁见神功。去去吾休也，危途一梦中。
南村归兴十首·上林烟树
作者：顾清
朝代：明

思家千里梦，恋阙万重心。欲去频回首，烟霏满上林。岸添山雨阔，帆送晓风轻。利涉从兹始，遥遥思帝京。云生岱岳顶，秀结鲁城阴。仰止嗟环辙，千秋万古心。奔流形道体，绝壁见神功。去去吾休也，危途一梦中。纶钓贫难忍，王侯贵不终。江边有行客，归兴十分浓。自有两山来，几人此经过。青山默无语，识人知最多。携将双凤团，来试九龙脉。临流啜花磁，更忆长安客。倚棹虹桥下，凉风吹葛巾。家山看渐近，鱼鸟自相亲。扁舟下三泖，试拂旧纶竿。鲈鱼三尺雪，飞上水精盘。田园正收穫，行李忽在门。此乐不可说，令人劳梦魂。
南村约庵相携为北野先生八十寿自今岁一行之赋此为例十一月二十九日也
作者：顾清
朝代：明

北野先生初八十，南山胜会恰三人。桑榆并照林间影，松柏争看雪后身。剩有风神飞藻翰，绝无尘土上冠巾。百龄前去知非远，岁一称觞亦未频。
南村约庵雨中过访喜新街成饮平胃散酒是日谈论间多可慨者别后赋此寄之
作者：顾清
朝代：明

白云本是青云侣，今雨依然旧雨人。舆力竞誇新路稳，酒奴还说近方醇。纷纷且置人间事，皦皦谁全物外身。毕竟浮生几两屐，欲将泰华等游尘。
南雄北界南安民以负担为利数起争焉张公汝弼守南安为正疆界而二邦之讼息故诗语及之秋郊观稼
作者：顾清
朝代：明

金天高迥霜日晶，原田靡靡黄云平。老农携馌坐田首，梨枣缀树光晶荧。儿童笑呼驱鸟雀，落日村巷多欢声。我行按辔为助喜，感叹欲去还徐行。前年江南雨连月，百谷烂死秋无成。去年山东仍苦旱，塍尾兆坼横庚庚。室中啼呼道傍卧，岂有束穗酬深耕。今年丰稔信可乐，却思旧日还心惊。茫茫禹甸极四海，安得是处皆丰盈。君不见紫瑶草，俱长物，惟有丰年妇子宁。
卢布政挽诗
作者：顾清
朝代：明

早折宫花上玉墀，郎曹五转冠藩维。西铨藻鉴冰霜在，南国威名草木知。洛社几年初入会，昴精前夜忽骑箕。薤歌不尽思贤意，落日长江起碧漪。
卢师邵宅会文太仆宗严用鸣字韵
作者：顾清
朝代：明

童子垂头蟋蟀鸣，诗联不断酒频行。青山梦绕来时路，黄菊香留晚岁情。一斗尚堪呼我屋，五言谁可犯君城。明朝共约慈恩去，为听骊驹意未平。
卧病
作者：顾清
朝代：明

重云积九夏，永昼恒涔涔。溽暑不可耐，沈痾复见侵。隐几西窗下，悠然怀故林。繁红已结实，秾绿正敷阴。凉风振水竹，窗闼有馀音。欲往川陆阻，居然劳我心。
卫景玉生辰席上作
作者：顾清
朝代：明

我生于君后三算，我及君游已十年。浮世升沈几搔首，高秋风物又登筵。银钩欲转薇花月，金兽初腾柏子烟。他日仙班只今定，丹梯须让海鸥先。
卫景玉生辰用壬戌岁韵
作者：顾清
朝代：明

回首丹梯思渺然，还从此日话当年。晓星残月双青眼，东阁西亭几玳筵。犹有强弓堪射雁，可能长剑复凌烟。仙班次第休重论，一着商颜已自先。
即事和三江
作者：顾清
朝代：明

尘沙日日起春阴，纵有红芳未许寻。正尔眼前怜蛱蝶，双飞无地不园林。
即事和前人
作者：顾清
朝代：明

新出燕雏不记归，清晨捲帘到夕晖。苔痕渐于细雨长，榆荚正得斜风飞。北边稍喜烽火息，南国却嗔鱼雁稀。赖得相期有钟子，未应终遣壮心违。
厉处士挽诗
作者：顾清
朝代：明

末路嗟何似，江湖见此奇。能于外物薄，不逆故人欺。淳孝真堪传，馀言尽可师。九原逢德耀，无愧白头词。
厚斋阁老寿诗凯旋后作
作者：顾清
朝代：明

瀛洲仙步接黄扉，兼总钧衡赞化机。名德共推今日重，寿龄无愧古人稀。朋尊欲趁梅边举，櫜鞬新经海上归。一曲南山和常武，馀音遥傍五云飞。
原复宪使书来称其门下张君某之贤书至而原复已没为之怆然君分教嘉定赋此送之亦以终原复意也
作者：顾清
朝代：明

短李书来剩说君，相逢消息不堪闻。杏花东国还时雨，鸿雁南天空断云。师道本缘天下立，襟期重感故交分。瓣香为有南丰意，应向龙塘吊白云。
又次钱世恩韵
作者：顾清
朝代：明

问道趋东鲁，联舆有稚圭。侍闱看乍远，吟辖动还齐。观海云浮地，登山月傍梯。预知篇翰富，双从锦囊奚。
又绝句
作者：顾清
朝代：明

甘雨和风十九年，群生长养不知天。桥山厥有神灵卫，莫问风沙与水泉。
友人李民畏别号鹤峰尝欲予作诗未果也乌伤之任别有日矣为歌以送之
作者：顾清
朝代：明

鹤城九峰俱有名，后来鹤峰名更清。鹤峰只在九峰里，题品往往由先生。鹤峰鹤城相对起，烟水四周三百里。峰前一径画图开，翠竹碧梧清似水。先生藏名三十年，鹤亦周旋云水间。一声此日彻天上，回首翻愁蕙帐閒。蕙帐閒兮猿亦惊，作歌为尔谢山灵。不须驰烟向驿路，不须移文到山亭。君不见九苞鸣鸟本在丹山外，终为箫韶仪舜庭。
双桂堂为宜兴张世麟世凤赋
作者：顾清
朝代：明

美人出南国，文采并娴都。风云一朝会，联步起天衢。伯也空冀北，叔兮照三吴。何异同根桂，分庭各敷腴。春风会京邑，闾里增欢娱。联芳世所羡，况此一岁俱。峨峨双桂堂，丽榜辉新图。清芬既不异，茂干宜相扶。昔闻云间陆，亦有眉山苏。往迹炳如在，师贤在吾徒。皇风发雅奏，金石间笙竽。愿附棠华咏，千秋扬令模。
发临清一日至郑家口
作者：顾清
朝代：明

汶水欲尽卫水来，两水夹舟喧万雷。经旬守闸僮仆困，千里顺流心眼开。长风飗飗若绳引，曲岸宛宛疑天回。月明倚棹郑家口，梦在谷亭呼酒杯。
叠舟字韵
作者：顾清
朝代：明

越相鸱夷老一舟，南征新息困壶头。人间岐路古今在，江上烟波日夜浮。诗卷钓竿新谷水，石渠金马旧瀛洲。寺廊斜日青衿散，犹想儿童挟策游。
古松
作者：顾清
朝代：明

年来耆旧多零落，如此长松见亦稀。劲直不随冰雪困，馨香宜得凤鸾依。流脂化魄皆堪斸，坠子成林又合围。好在主人封殖厚，清游留待子房归。
叶文庄公孙尚源与予居同巷铨授大名府判诗以送之
作者：顾清
朝代：明

海内文庄六十年，玉山回望渺风烟。范公素有先忧志，韦相惟馀后嗣贤。西郭旧游追杜曲，北州名郡数澶渊。由来骥子轻千里，稳上青云不用鞭。
叶竹窗出示月中折枝桂花上有司马兰亭题字
作者：顾清
朝代：明

嫦娥宫殿隔人寰，玉户金箱夜不关。桂子定知何岁落，至今清影竹窗间。眼中前辈风流远，物外閒情日月长。小阁垂帘对遗墨，天风时送木樨香。
叶竹窗出示月中折枝桂花上有司马兰亭题字·其一
作者：顾清
朝代：明

嫦娥宫殿隔人寰，玉户金箱夜不关。桂子定知何岁落，至今清影竹窗间。
叶竹窗出示月中折枝桂花上有司马兰亭题字·其二
作者：顾清
朝代：明

眼中前辈风流远，物外閒情日月长。小阁垂帘对遗墨，天风时送木樨香。
合州训导丘陵资阳训导徐泰皆贡自安宁持原复提学书来临别各赋一诗为赠泰之先吾华亭人也
作者：顾清
朝代：明

万里谁传北海书，碧鸡山下有双鱼。归装带得诗盈卷，不遣空行到石渠。西州文学故乡人，京邑相逢意自亲。归见邺侯烦致语，江湖情事若为伸。
合州训导丘陵资阳训导徐泰皆贡自安宁持原复提学书来临别各赋一诗为赠泰之先吾华亭人也·其一
作者：顾清
朝代：明

万里谁传北海书，碧鸡山下有双鱼。归装带得诗盈卷，不遣空行到石渠。
合州训导丘陵资阳训导徐泰皆贡自安宁持原复提学书来临别各赋一诗为赠泰之先吾华亭人也·其二
作者：顾清
朝代：明

西州文学故乡人，京邑相逢意自亲。归见邺侯烦致语，江湖情事若为伸。
吊宋西庄用己卯寄君韵
作者：顾清
朝代：明

华屋高门接两庄，川原暮色黯青苍。歌钟不复楼心燕，泪眼来看膝下郎。长路客心知耿耿，旧缄书迹自行行。秪应堂构无遗恨，荆树春风满院香。
吊钱慎庵太医用前寿诗韵
作者：顾清
朝代：明

谓君不狂君竟狂，人间不住归山傍。七十八年驹隙光，高论久矣闻蒙庄。铅砂伏鼎夜光芒，无乃尸解遗冠裳。不然白云游帝乡，斑衣麻绖惨佪偟。奋飞恨不从云翔，向来寿斝今奠觞。痛君不见诸孙昌，君今神游何可量，上下四方与中央。吴山松柏夜有霜，君归来兮俨高堂。
同以祥赴试过张性夫宿
作者：顾清
朝代：明

水底鸡鸣事有无，琉璃千顷浸浮图。眼中便觉尘嚣尽，他日何烦去五湖。落日放舟三泖西，红霞碧浪树参差。辋川风景还堪画，唤取王维共赋诗。梦破沧洲明月低，水村依约有鸣鸡。江神借我天风便，墙柳枝枝尽向西。
同以祥赴试过张性夫宿·其一
作者：顾清
朝代：明

水底鸡鸣事有无，琉璃千顷浸浮图。眼中便觉尘嚣尽，他日何烦去五湖。
同以祥赴试过张性夫宿·其三
作者：顾清
朝代：明

梦破沧洲明月低，水村依约有鸣鸡。江神借我天风便，墙柳枝枝尽向西。
同以祥赴试过张性夫宿·其二
作者：顾清
朝代：明

落日放舟三泖西，红霞碧浪树参差。辋川风景还堪画，唤取王维共赋诗。
同味苓泛舟叠前韵
作者：顾清
朝代：明

半生尘海共纷纶，老幸江鸥一席分。雪屋浪翻千月影，筠帘日织五丝文。芦间画楫疑渔父，天际红云想放勋。一笛清风瑁湖底，馀音飞去隔城闻。
同年刘直之父母双寿
作者：顾清
朝代：明

东望蓬莱极海云，仙筹满屋旧曾闻。老馀骢马留桓典，归卧青山共少君。华发笑看明镜在，綵丝犹忆画帘分。高堂岁晚长生燕，还折梅花映宝薰。
同年宋良佐巡按得代以书留别赋此寄赠
作者：顾清
朝代：明

黄叶柴门忆驻鞍，瓜期屈指又秋残。玉尊不及沙头饯，明月长留海上寒。十载青云逐后尘，冰霜此日见阳春。书生别有迂谈在，拟托阳关赠故人。百年天下是金瓯，根柢东南此四州。同日震惊非小异，使君何以慰宸忧。亩税丁庸自祖宗，巧名新意日重重。归班第一章封奏，民力东南久已穷。袨服奇装巧日增，百金财可一缣成。苇帘布缘黄絁被，时为封章达圣明。圣人初政日方升，独立台端仗老成。一道歌谣听不尽，须知四海望升平。
同年宋良佐巡按得代以书留别赋此寄赠·其一
作者：顾清
朝代：明

黄叶柴门忆驻鞍，瓜期屈指又秋残。玉尊不及沙头饯，明月长留海上寒。
同年宋良佐巡按得代以书留别赋此寄赠·其三
作者：顾清
朝代：明

百年天下是金瓯，根柢东南此四州。同日震惊非小异，使君何以慰宸忧。
同年宋良佐巡按得代以书留别赋此寄赠·其二
作者：顾清
朝代：明

十载青云逐后尘，冰霜此日见阳春。书生别有迂谈在，拟托阳关赠故人。
同年宋良佐巡按得代以书留别赋此寄赠·其五
作者：顾清
朝代：明

袨服奇装巧日增，百金财可一缣成。苇帘布缘黄絁被，时为封章达圣明。
同年宋良佐巡按得代以书留别赋此寄赠·其六
作者：顾清
朝代：明

圣人初政日方升，独立台端仗老成。一道歌谣听不尽，须知四海望升平。
同年宋良佐巡按得代以书留别赋此寄赠·其四
作者：顾清
朝代：明

亩税丁庸自祖宗，巧名新意日重重。归班第一章封奏，民力东南久已穷。
同年斋院中朝振同戴御史元之宿僧舍宪清南夫有诗嘲之往返良苦予最后作为之解围
作者：顾清
朝代：明

清晓诗筒入递频，夜窗虚榻看横陈。贾馀竞欲收三捷，戒狃予方息两民。掖竹本因枝带叶，胡卢岂必画非真。西堂三日伊蒲馔，且共瞿昙讲幻身。
同年胡镇之挽诗
作者：顾清
朝代：明

天道由来远，人生定可疑。如君便长已，造物竟何为。旅殡僧房启，科名墓石垂。九原风雨夕，肠断脊令诗。
后二日有旨再赋律诗四首
作者：顾清
朝代：明

乐岁逢春物物宜，圣人行乐是乘时。天垂玉烛三千纪，地涌金莲十万枝。星阁捲帘红日近，虹桥按曲綵云迟。愿因欢庆思幽隐，更法光明事缉熙。千灯高列奏宫悬，五凤齐飞拱御筵。春到上元真富贵，月临双阙正清圆。甘泉西北长无警，瀛海中间大有年。暂弛金吾三夕禁，未妨宣室九宾延。好景新春属上元，蓬山排日会群仙。丛金间玉灯千树，翔凤回鸾月一天。直以升平留燕赏，肯将光景付流连。綵云遥望笙歌合，知奏邠风第几篇。紫皇宫阙夜通明，飞阁回廊白昼行。宸极本同天下乐，霓裳不度月中声。河山表里归全盛，云物光华溢太清。愿祝圣人千万寿，年年灯火看升平。
后二日有旨再赋律诗四首·其一
作者：顾清
朝代：明

乐岁逢春物物宜，圣人行乐是乘时。天垂玉烛三千纪，地涌金莲十万枝。星阁捲帘红日近，虹桥按曲綵云迟。愿因欢庆思幽隐，更法光明事缉熙。
后二日有旨再赋律诗四首·其三
作者：顾清
朝代：明

好景新春属上元，蓬山排日会群仙。丛金间玉灯千树，翔凤回鸾月一天。直以升平留燕赏，肯将光景付流连。綵云遥望笙歌合，知奏邠风第几篇。
后二日有旨再赋律诗四首·其二
作者：顾清
朝代：明

千灯高列奏宫悬，五凤齐飞拱御筵。春到上元真富贵，月临双阙正清圆。甘泉西北长无警，瀛海中间大有年。暂弛金吾三夕禁，未妨宣室九宾延。
后二日有旨再赋律诗四首·其四
作者：顾清
朝代：明

紫皇宫阙夜通明，飞阁回廊白昼行。宸极本同天下乐，霓裳不度月中声。河山表里归全盛，云物光华溢太清。愿祝圣人千万寿，年年灯火看升平。
吴克学郎中自义兴访予西湖之上即席有诗因共游天马山历樱桃湾绝吴松而归次韵为赠
作者：顾清
朝代：明

漫郎心事漫郎知，曾及昭陵在御时。风雨幸收千里棹，山龙深愧八蚕丝。相过转益沧洲兴，投赠难胜白雪词。珍重横塘晚来别，碧云无限古今思。
吴子南将赴罗源问保民保身之道予告之曰子家一閒翁之积厚矣子能承之推是心以勤施于政将无适不可岂直罗源而况其身哉子南请书于卷遂檃括为韵语以贻之体裁音律固在所不论也
作者：顾清
朝代：明

不见閒翁三十春，每将淳德众中论。兰阶茁秀看吾子，花县鸣琴问保民。万化流行自兴孝，九经伦序起修身。青云剩有前头路，记取长沙运甓人。
吴汝玉自公安赴会试以例格不许
作者：顾清
朝代：明

吴郎自负知何似，一落荆南便十秋。夜榻偶然同举酒，春风几处独登楼。名场接轸分胡越，剑气中宵看斗牛。已识行藏非在我，江湖何地不优游。
吴江夜泊寄长儿天彝八首
作者：顾清
朝代：明

飞盖桥边月漾沙，顺流东去即侬家。若为得共舟人语，转过船头向早霞。高堂双鬓已如丝，此日何堪更远离。宽我百忧惟汝在，莫令思我在家时。高楼朝日启帘栊，两叔相望百步中。我不在家渠即父，莫令疏远坠门风。佳儿如玉眼如珠，临别牵衣泪满裾。爱惜护持勤教诲，书香一脉正关渠。乡邻自昔有贤愚，小忿閒言悉弃除。惟有自修堪禦侮，亲贤戒暴远谗夫。家人小过莫轻笞，渠在渠家亦是儿。赏罚有条知痛痒，自然亲附不暌离。门户晨昏慎启关，家庭内外切防闲。深更出饮清朝卧，此是人家百弊端。木有根株水有源，祖先祠墓合亲尊。岂徒追报崇彝典，亦要流传教子孙。
吴江夜泊寄长儿天彝八首·其一
作者：顾清
朝代：明

飞盖桥边月漾沙，顺流东去即侬家。若为得共舟人语，转过船头向早霞。
吴江夜泊寄长儿天彝八首·其七
作者：顾清
朝代：明

门户晨昏慎启关，家庭内外切防闲。深更出饮清朝卧，此是人家百弊端。
吴江夜泊寄长儿天彝八首·其三
作者：顾清
朝代：明

高楼朝日启帘栊，两叔相望百步中。我不在家渠即父，莫令疏远坠门风。
吴江夜泊寄长儿天彝八首·其二
作者：顾清
朝代：明

高堂双鬓已如丝，此日何堪更远离。宽我百忧惟汝在，莫令思我在家时。
吴江夜泊寄长儿天彝八首·其五
作者：顾清
朝代：明

乡邻自昔有贤愚，小忿閒言悉弃除。惟有自修堪禦侮，亲贤戒暴远谗夫。
吴江夜泊寄长儿天彝八首·其八
作者：顾清
朝代：明

木有根株水有源，祖先祠墓合亲尊。岂徒追报崇彝典，亦要流传教子孙。
吴江夜泊寄长儿天彝八首·其六
作者：顾清
朝代：明

家人小过莫轻笞，渠在渠家亦是儿。赏罚有条知痛痒，自然亲附不暌离。
吴江夜泊寄长儿天彝八首·其四
作者：顾清
朝代：明

佳儿如玉眼如珠，临别牵衣泪满裾。爱惜护持勤教诲，书香一脉正关渠。
吾乡先辈勇退急流者二人宪副定庵先生今八十八宪佥一斋先生今八十四予既数为定翁赋诗而宪佥不及非阙典欤何生行赋此以谢不敏且为他日乡邦故事云
作者：顾清
朝代：明

金沙西涘白云东，鹤发萧然两寿翁。月旦并高诸子论，衣冠相望古人风。雪中松柏寒逾劲，露下芙蓉晚更红。一曲长生何日听，诗成翘首向飞鸿。
周世贞父六十
作者：顾清
朝代：明

海山金桃几年熟，天台灵源流水速。仙翁六十自世间，老圃西风终日閒。凤雏衔书赤霄上，五彩朝阳烂相向。云中有路不可归，春酒盈尊独惆怅。瓢笙四管寸脍鱼，咀羊城下梅花初。锦衣他日拜家庆，人看相如驷马车。
周伯明三锡堂
作者：顾清
朝代：明

春色河阳自满堂，明年豸绣接龙章。南陔孝子无遗恨，昼日康侯并宠光。林屋晚霞明曳綵，玉山晴翠落飞觞。承恩此去应难计，庭树阶兰日夜长。
周伯明出按山西有纸屏留师邵御史家尝借用之上有二月十九日与曹孚若联句次韵
作者：顾清
朝代：明

柏台春半气犹寒，柱史新除旧姓桓。列岳望风奸吏竦，清尊对雨故交欢。词华此会真三绝，邻曲何因忝二难。兴到不知貂续丑，月明犹拂素屏看。
周文焕致槐栽十二本列植道南美而且巨不日成阴矣诗以谢之庚午正月望日
作者：顾清
朝代：明

水后江村万木童，閒人门巷一时空。薰风六月清阴遍，好与周郎赋角弓。蜀江桤木三年大，魏国槐阴四海平。先遣黄花劝秋驾，老夫还此听音声。
周文焕致槐栽十二本列植道南美而且巨不日成阴矣诗以谢之庚午正月望日·其一
作者：顾清
朝代：明

水后江村万木童，閒人门巷一时空。薰风六月清阴遍，好与周郎赋角弓。
周文焕致槐栽十二本列植道南美而且巨不日成阴矣诗以谢之庚午正月望日·其二
作者：顾清
朝代：明

蜀江桤木三年大，魏国槐阴四海平。先遣黄花劝秋驾，老夫还此听音声。
味梅图
作者：顾清
朝代：明

羊酪莼羹各有宜，崇桃积季漫多姿。岁寒一种真滋味，只许龙山处士知。
味澜
作者：顾清
朝代：明

飞泉出巨壑，百里回澜翔。酌之味其甘，仰视云山苍。山高土滋厚，土厚泉益芳。浸灌富畦垄，回环固陵冈。谁知一滴润，中有千林香。先生青乌胄，家在云水乡。常言九峰青，孰与三江长。妙契一以握，川灵走奔忙。我老怀首邱，君来协吾祥。盘盘凤山麓，南趋向朝阳。溪流左右带，落此团玉光。顾会本旧浦，祥泽亦名塘。须君一染指，为我终其臧。
和伯明大理舟中见寄时考满南还
作者：顾清
朝代：明

岐路长亭复短亭，斜阳望尽草犹青。忽惊锦字云中下，如见兰舟柳外停。西省綵衣人似玉，北堂眉寿鬓初星。邻盟定许重来续，梦里时时接凤翎。
和伯明岁朝用姜礼部梦宾韵
作者：顾清
朝代：明

閒意穷千古，浮生共百年。感时争晓暮，触念有陈鲜。宫柳思含翠，庭芸看列钱。自今赓丽句，直接赏花天。
和十峰闻西涯赏梅有感
作者：顾清
朝代：明

听说梅花百感新，去年同是赏花人。病来东阁诗俱瘦，老觉西湖意转亲。授简不妨还赋雪，攀条无计可留春。何时烟月溪桥路，斗取筇枝见在身。
和卢师邵中秋马上作
作者：顾清
朝代：明

美人宴罢玉京城，归骑垂鞭踏月行。风露九霄纷滉漾，山河万里共澄清。却思江路经年别，直恐冰轮未晓倾。安得淩风驭仙骥，桂花相倚看吹笙。
和听鹤亭联句韵送毛太史维之归省
作者：顾清
朝代：明

夜闻东壁饯文星，晓起西堂乍酒醒。未许馀光分末坐，空吟佳句入无形。歌停渭柳仍翻调，舞爱皋禽拟著经。更与玉堂添故事，未应寥落叹槐厅。
和孚若咏雪三首
作者：顾清
朝代：明

微阳犹伏地中雷，寒勒江云势未回。啁哳渐多篱外雀，浮沉频拨瓮头醅。占年有喜先知麦，拟赋无能且用梅。晓起江山尽银海，更容神女著芦灰。帘旌不动晓来风，一刻瑶花满太空。神用莫窥龙变化，幽踪谁别兔雌雄。先生东郭行应遍，公子西园兴未穷。便欲君王借千骑，夜驱残甲出云中。书生裘褐自无兼，雪意连旬未解严。天上烂开群玉府，人间那有却寒帘。檐栖白凤遥分势，阙映苍龙已没尖。能赋只应输子建，百篇信口不停占。
和孚若咏雪三首·其一
作者：顾清
朝代：明

微阳犹伏地中雷，寒勒江云势未回。啁哳渐多篱外雀，浮沉频拨瓮头醅。占年有喜先知麦，拟赋无能且用梅。晓起江山尽银海，更容神女著芦灰。
和孚若咏雪三首·其三
作者：顾清
朝代：明

书生裘褐自无兼，雪意连旬未解严。天上烂开群玉府，人间那有却寒帘。檐栖白凤遥分势，阙映苍龙已没尖。能赋只应输子建，百篇信口不停占。
和孚若咏雪三首·其二
作者：顾清
朝代：明

帘旌不动晓来风，一刻瑶花满太空。神用莫窥龙变化，幽踪谁别兔雌雄。先生东郭行应遍，公子西园兴未穷。便欲君王借千骑，夜驱残甲出云中。
和孚若闻秋成寄贺郡守喻侯及元旦口占二首
作者：顾清
朝代：明

乡书一日两番收，画出黄云卧垄头。沾足未论天下事，萧条顿解客边愁。舟看西郭千艘拥，路想南庄一径幽。喜极病中忘戒饮，自呼新酿试深瓯。松炉残火晓犹明，高阁微风送漏声。珠斗渐低长乐观，綵云应绕未央城。青春并阻瞻龙仗，往事閒思听鹿鸣。二十五年同仕版，遭逢谁不愿升平。
和孚若闻秋成寄贺郡守喻侯及元旦口占二首·其一
作者：顾清
朝代：明

乡书一日两番收，画出黄云卧垄头。沾足未论天下事，萧条顿解客边愁。舟看西郭千艘拥，路想南庄一径幽。喜极病中忘戒饮，自呼新酿试深瓯。
和孚若闻秋成寄贺郡守喻侯及元旦口占二首·其二
作者：顾清
朝代：明

松炉残火晓犹明，高阁微风送漏声。珠斗渐低长乐观，綵云应绕未央城。青春并阻瞻龙仗，往事閒思听鹿鸣。二十五年同仕版，遭逢谁不愿升平。
和师邵七言绝二首
作者：顾清
朝代：明

病里春光只漫消，碧山回望转迢遥。慈恩阁上题诗客，正得君王放早朝。老去文园渴未消，甘泉春从属车遥。倦来一枕山窗梦，满耳黄蜂闹午朝。
和师邵七言绝二首·其一
作者：顾清
朝代：明

病里春光只漫消，碧山回望转迢遥。慈恩阁上题诗客，正得君王放早朝。
和师邵七言绝二首·其二
作者：顾清
朝代：明

老去文园渴未消，甘泉春从属车遥。倦来一枕山窗梦，满耳黄蜂闹午朝。
和师邵春日登慈恩寺镜光阁及归途即事
作者：顾清
朝代：明

春入慈恩寺，云楼面水轩。佛光悬日月，空界了名言。兜率吟边近，沧溟坐里翻。更须花满地，车马便应繁。祗园开胜地，金刹俯层轩。水月澄空相，伽陵象佛言。慈云低树湿，瑞叶入窗翻。若论三乘事，微吟已自繁。佳节重欢娱，游人胜两都。笙歌填陆海，日月丽天衢。健想凌云笔，奇观隐市壶。子桑空隐几，幽恨可能无。
和师邵春日登慈恩寺镜光阁及归途即事·其一
作者：顾清
朝代：明

春入慈恩寺，云楼面水轩。佛光悬日月，空界了名言。兜率吟边近，沧溟坐里翻。更须花满地，车马便应繁。
和师邵春日登慈恩寺镜光阁及归途即事·其三
作者：顾清
朝代：明

佳节重欢娱，游人胜两都。笙歌填陆海，日月丽天衢。健想凌云笔，奇观隐市壶。子桑空隐几，幽恨可能无。
和师邵春日登慈恩寺镜光阁及归途即事·其二
作者：顾清
朝代：明

祗园开胜地，金刹俯层轩。水月澄空相，伽陵象佛言。慈云低树湿，瑞叶入窗翻。若论三乘事，微吟已自繁。
和施聘之十五日退朝作
作者：顾清
朝代：明

汉阙朝回地，蓬山雪霁天。凤瞻云外辇，雷想殿前鞭。绿漾铜池水，青浮绮陌烟。太平公等在，未可让前贤。
和时敏病中写怀端午日作
作者：顾清
朝代：明

红芳满地绿阴残，风雨中宵送晓寒。有客静边时得句，几人忙里欲辞官。且斟内苑菖蒲绿，休忆炎州荔子丹。看得此身同逆旅，不妨随处托交欢。
和杨时望
作者：顾清
朝代：明

睡起江楼日未颓，小园篱落豆花开。归迟野鹤鸣相及，见惯沙鸥眼一猜。春梦一场成独笑，秋风万里为谁来。木犀枝上青青蕊，已办分香入酒杯。
和杨时望新居杂咏
作者：顾清
朝代：明

盛年驰远志，将老思閒静。天运有消息，人事递丰省。自从大道丧，阶磩生榛梗。欣荣亦偶然，沦伏岂非幸。诗班未可笑，过涉且灭顶。惟虑西潭月，照此胸中耿。道存无穷达，志适忘远近。子桑七日病，岂忆惠施问。由也号升堂，乃作穷途愠。君家三赋翁，天球振空韵。才高徒后名，事往嗟颓运。何以发清谣，东邻有芳酝。卜居须仁里，结友须良契。湘累江潭行，纫佩必兰蕙。蓬麻两因依，腐蠸终蝥蜹。君看稷下生，肯乞墦间祭。吾徒幸閒居，尘境息啁嘒。玄文倘许窥，乌藤尚堪曳。月出新雨馀，桐阴落金井。经旬困隆郁，扪颈欲生瘿。飘然怀灵仙，愿作綵鸾请。鸾飞空冥冥，去入无穷境。靡求焉有争，不暑安知冷。下视区中人，纷纷逐风影。
和杨时望新居杂咏·其一
作者：顾清
朝代：明

盛年驰远志，将老思閒静。天运有消息，人事递丰省。自从大道丧，阶磩生榛梗。欣荣亦偶然，沦伏岂非幸。诗班未可笑，过涉且灭顶。惟虑西潭月，照此胸中耿。
和杨时望新居杂咏·其三
作者：顾清
朝代：明

卜居须仁里，结友须良契。湘累江潭行，纫佩必兰蕙。蓬麻两因依，腐蠸终蝥蜹。君看稷下生，肯乞墦间祭。吾徒幸閒居，尘境息啁嘒。玄文倘许窥，乌藤尚堪曳。
和杨时望新居杂咏·其二
作者：顾清
朝代：明

道存无穷达，志适忘远近。子桑七日病，岂忆惠施问。由也号升堂，乃作穷途愠。君家三赋翁，天球振空韵。才高徒后名，事往嗟颓运。何以发清谣，东邻有芳酝。
和杨时望新居杂咏·其四
作者：顾清
朝代：明

月出新雨馀，桐阴落金井。经旬困隆郁，扪颈欲生瘿。飘然怀灵仙，愿作綵鸾请。鸾飞空冥冥，去入无穷境。靡求焉有争，不暑安知冷。下视区中人，纷纷逐风影。
和白楼祭酒游狮子山卢龙观登阅江楼故址二首
作者：顾清
朝代：明

金猊作山雄踞蹲，异境灵踪不尽论。涧户雨晴浮玉气，石坛春暖长龙根。三峰远势分襟带，九派长流入吐吞。一自阳春传白下，几回江月梦黄昏。名山巀立大江前，圣祖宸游地俨然。宫树戴云犹五色，涧花回辇欲千年。楼台极目烟中市，犀象连舻海外船。无限平生登览意，苍崖须继白楼镌。
和白楼祭酒游狮子山卢龙观登阅江楼故址二首·其一
作者：顾清
朝代：明

金猊作山雄踞蹲，异境灵踪不尽论。涧户雨晴浮玉气，石坛春暖长龙根。三峰远势分襟带，九派长流入吐吞。一自阳春传白下，几回江月梦黄昏。
和白楼祭酒游狮子山卢龙观登阅江楼故址二首·其二
作者：顾清
朝代：明

名山巀立大江前，圣祖宸游地俨然。宫树戴云犹五色，涧花回辇欲千年。楼台极目烟中市，犀象连舻海外船。无限平生登览意，苍崖须继白楼镌。
和良金咏雪
作者：顾清
朝代：明

白战功成四百年，骚坛弧矢到君拈。中天屡合鴐鹅阵，小帐犹歌阿鹊盐。弄影月娥回缟练，散花天女敛柔尖。不辞强步同高韵，鸿迹春来几处添。
和许启衷给事春日
作者：顾清
朝代：明

细雨閒门客到稀，偶临池水见晴晖。浮萍本是风中絮，争得还随柳絮飞。
和进之壬戌雪中作
作者：顾清
朝代：明

冰柱谁家长万尺，世人未见神仙宅。昆崙五城楼十二，一一银山半天白。天河倒挂楹栋间，下视蓬婆等卷石。东方有士古袁安，平生自信干人难。闭门僵卧三日雪，早起翻念神仙寒。书生未试多濩落，此事几为流俗叹。草堂相对一尊酒，龙公水妃互奔走。须臾瀰漫天地变，崖堑区区复何有。瓦沟何恨太飘忽，桧顶何亲独淹久。从来幸不分町畦，此日宁须问容受。晚来笔冻可柰何，满庭落叶寒风多。嫦娥矫立碧云里，似欲斗彩撩清哦。我今有诗亦不作，此雪讵堪还更落。
和陆时敏客中写怀
作者：顾清
朝代：明

隔墙车马涨红尘，睡起东窗一欠伸。朝谒懒从多病得，笑谈情有故乡真。汀花岸草牵心远，社燕秋鸿过眼频。莫信洛阳春似锦，洛阳元是一般春。蜉蝣岂见海成尘，尺蠖宁知屈是伸。自古风花暂时好，由来傀儡几曾真。道途信我从桥便，功业从他览镜频。幸有一觞堪对举，不须遥羡隔江春。
和陆时敏客中写怀·其一
作者：顾清
朝代：明

隔墙车马涨红尘，睡起东窗一欠伸。朝谒懒从多病得，笑谈情有故乡真。汀花岸草牵心远，社燕秋鸿过眼频。莫信洛阳春似锦，洛阳元是一般春。
和陆时敏客中写怀·其二
作者：顾清
朝代：明

蜉蝣岂见海成尘，尺蠖宁知屈是伸。自古风花暂时好，由来傀儡几曾真。道途信我从桥便，功业从他览镜频。幸有一觞堪对举，不须遥羡隔江春。
和顾德彰閒居四咏 其一 冬至
作者：顾清
朝代：明

窗日谁添一线阴，分明此日见天心。星占紫极先三正，气始黄钟冠五音。簪佩晓趋天阙迥，炉香燕坐草堂深。君诗欲并三阳贺，羲画朝来已过临。
和顾德彰閒居四咏 其三 冬暖
作者：顾清
朝代：明

流金破肉总鸿钧，十月由来是小春。应为几年阴作沴，故教残岁物回新。朔南自古殊风气，刑德于时有屈伸。閒客未知调燮事，愿因和煦幸罢民。
和顾德彰閒居四咏 其二 颁历
作者：顾清
朝代：明

老大惊看岁月新，天王布德本平均。年占喜属申连酉，统法遥从汉改秦。衔袖几违当殿拜，披图共指隔年春。向来光景谁能再，敢复流连负此身。
和顾德彰閒居四咏 其四 观物
作者：顾清
朝代：明

前推无合后无离，并戴圆穹履厚基。毕竟谁形复谁色，怪来相迕适相随。短凫长鹤宁为病，秋菊春兰各一时。试问阳坡两黄犊，还思清庙作纯犠。
和顾德彰閒居四咏·冬至
作者：顾清
朝代：明

窗日谁添一线阴，分明此日见天心。星占紫极先三正，气始黄钟冠五音。簪佩晓趋天阙迥，炉香燕坐草堂深。君诗欲并三阳贺，羲画朝来已过临。老大惊看岁月新，天王布德本平均。年占喜属申连酉，统法遥从汉改秦。衔袖几违当殿拜，披图共指隔年春。向来光景谁能再，敢复流连负此身。流金破肉总鸿钧，十月由来是小春。应为几年阴作沴，故教残岁物回新。朔南自古殊风气，刑德于时有屈伸。閒客未知调燮事，愿因和煦幸罢民。前推无合后无离，并戴圆穹履厚基。毕竟谁形复谁色，怪来相迕适相随。短凫长鹤宁为病，秋菊春兰各一时。试问阳坡两黄犊，还思清庙作纯犠。
咏二乔得真字韵
作者：顾清
朝代：明

铜雀金陵总未真，六朝花月几经春。阑干误喜逢倾国，却是丹青卷里人。
哭怡庵先生
作者：顾清
朝代：明

手拆乡书泪满衣，西风落木正离离。谁知总角横经子，便到苍颜哭寝时。儿女有情知眷恋，门墙无地答恩私。马驼原上青荧石，傥许南容赞一辞。
哭次儿天叙寄两弟五首·其一
作者：顾清
朝代：明

孤根托浅土，所赖众叶扶。斧斤日相寻，谁能不伤枯。根伤叶乃落，叶落根转孤。不知天地仁，根也真何辜。仰天天苍苍，扣地惟黄垆。有语不可道，泪下如倾珠。虎狼亦爱子，乌鸟亦恋雏。生子不能庇，悲恨当何如。伯也归故乡，漂泊无宁居。仲子最孝谨，性复爱诗书。百方挠其中，一病辞寒庐。垂死与母言，血泪沾衣裾。沈思不忍道，命也有生初。养蠹伤桂根，击鼠伤定盆。盆伤鼠故在，桂死蠹转蕃。明明世间事，瞀乱与谁论。吾儿曾闵性，至死无馀言。念之益我痛，作诗愬烦冤。十年住京国，日与忧患随。逢人得家信，十书九攒眉。芝兰日以瘁，荆棘日以肥。宿累本在我，馀殃及吾儿。种树已结子，养雏已能飞。一朝委尘土，烦冤当告谁。汝母初来时，骨肉共团栾。依依恋微禄，幸尔免饥寒。负乘知有愧，酷罚倘可宽。弱女在旅殡，十年犹苦酸。如何复及尔，中道摧羽翰。萧条古僧房，兄妹两孤单。疏窗对寒雨，念之伤肺肝。何当归尔魂，恸哭淞水干。
哭次儿天叙寄两弟五首其一
作者：顾清
朝代：明
体裁：古风

孤根托浅土，所赖众叶扶。斧斤日相寻，谁能不伤枯。根伤叶乃落，叶落根转孤。不知天地仁，根也真何辜。仰天天苍苍，扣地惟黄垆。有语不可道，泪下如倾珠。
唐民重身短而长于医且善吟咏张龙山给事呼为小仙君遂以自号
作者：顾清
朝代：明

青冥上界多官府，城郭閒居且静便。留客坐谈成橘隐，下帘高卧即壶天。新诗不作人间语，灵药多从海外传。乘兴有时还过我，小车花下亦轩然。
嘉兴蹇贰守六十得子
作者：顾清
朝代：明

青雀东飞入海云，梦熊新兆协生申。天将福胤怡眉寿，人向箕裘卜世臣。那用铅砂还汉鼎，直须花甲度庄椿。无由共酌鸳湖渌，一睹天家五色麟。
嘉兴道中怀昨游有作先寄文瑞仍约访宗孝御史
作者：顾清
朝代：明

楼船徐度鼓逄逄，忆别追游俯碧窗。几日壶觞并残岁，连宵风雨卧空江。云边暗数青山九，竹里谁怜白鹤双。明日城东访曹植，锦袍嬴得醉春釭。
嘲卫景玉
作者：顾清
朝代：明

闻说城西射雁归，水清沙冷雁高飞。将军不是无长箭，为惜春风好羽衣。
四叠纶字韵答味苓
作者：顾清
朝代：明

閒身无复半通纶，天许三江一道分。拥楫有时成白醉，著书终不效玄文。悠哉细雨滩头钓，邈矣凌烟阁上勋。昨日城中传邸报，溪翁对面不曾闻。
四月七日陪约庵适斋二太守东园鸿胪龙山都谏登超果一览楼望西隐堂有感还饮翠林精舍作时西隐火已一年而寺主杰峰亦化去矣是日翠林亦病出蔬馔延客故末句云云
作者：顾清
朝代：明

天台楼阁冠群山，童稚游歌日倚阑。岁月不知青鬓改，松梧长绕碧窗寒。尘龛落日悲弹指，劫海何人更助澜。赖得远师容客醉，不教啼鸟怨春残。
四月十三日同时敏送仲玉景和归途有感作
作者：顾清
朝代：明

漠漠轻云淡淡风，御沟溶漾落花红。一番离别中年后，千里河山夕照中。垂角故人霜两鬓，关心岐路草连空。归来稚子迎门笑，何日亲交送阿翁。
四月十二日定庵先生过访诵东坡过清虚堂诗用韵奉谢
作者：顾清
朝代：明

夜窗急雨鸣撒沙，晨鼓不辨州官衙。村童晏眠蓬户闭，榆荚一径交残花。经年不及长者室，泥水真作田农家。高轩何自忽戾止，豁若暝雾腾金鸦。清容穆穆峙霜柏，妙语郁郁飞天葩。尘埃塞胸不自理，次第一一烦梳爬。盘飧菲恶愧草草，幸有杞蘖供春茶。此时天公亦助喜，列缺捲焰雷停挝。骚坛夙昔愿奔走，世事八九堪咨嗟。酒阑公去倚江阁，遥见一鹤冲高霞。
四月十八日泖港舟中作
作者：顾清
朝代：明

渐喜逢人少，扁舟傍野塘。绿波侵隐几，细雨对分秧。潮长汀蒲短，风微岸芷香。沙边双白鸟，来往亦相忘。
四月廿七日有感
作者：顾清
朝代：明

桑阴幂地水侵秧，忆在长安望故乡。今日一杯桑下醉，不知何以答穹苍。阊阖西头素扆陈，去年今日万方新。沧江白发频回首，云里龙颜识未真。
四月廿七日有感·其一
作者：顾清
朝代：明

桑阴幂地水侵秧，忆在长安望故乡。今日一杯桑下醉，不知何以答穹苍。
四月廿七日有感·其二
作者：顾清
朝代：明

阊阖西头素扆陈，去年今日万方新。沧江白发频回首，云里龙颜识未真。
四燕诗为吴立斋司空赋 其一 鹿鸣燕
作者：顾清
朝代：明

白下西风仙桂香，折花归去燕黄堂。文如鸑鷟宁榛杞，质比璠玙合庙廊。旅语两阶参币篚，歌登三阕间笙簧。安阳昼锦从兹始，好荐南山第一觞。
四燕诗为吴立斋司空赋 其三 庆成燕
作者：顾清
朝代：明

殿头钟鼓动春雷，天子圜丘锡庆回。尘土几人纡梦寐，衣冠频岁许追陪。于今鹤发重江远，当日宫花两鬓开。青琐有人遥献寿，黄封还自日边来。
四燕诗为吴立斋司空赋 其二 恩荣燕
作者：顾清
朝代：明

才向秋堂听鹿鸣，南宫春燕接恩荣。上公押坐金貂重，仙乐从风律吕清。一代文章真幸会，三场吃着岂平生。午桥胜日群仙醉，还忆宫花照面赪。
四燕诗为吴立斋司空赋 其四 乡饮燕
作者：顾清
朝代：明

合乐升歌动缙绅，泮宫开燕礼嘉宾。尚书谢政閒居日，太守兴贤化俗辰。文物正当明盛治，典型重见老成人。肩舆十里虹桥晚，无限青云拥后尘。
四燕诗为吴立斋司空赋·鹿鸣燕
作者：顾清
朝代：明

白下西风仙桂香，折花归去燕黄堂。文如鸑鷟宁榛杞，质比璠玙合庙廊。旅语两阶参币篚，歌登三阕间笙簧。安阳昼锦从兹始，好荐南山第一觞。才向秋堂听鹿鸣，南宫春燕接恩荣。上公押坐金貂重，仙乐从风律吕清。一代文章真幸会，三场吃着岂平生。午桥胜日群仙醉，还忆宫花照面赪。殿头钟鼓动春雷，天子圜丘锡庆回。尘土几人纡梦寐，衣冠频岁许追陪。于今鹤发重江远，当日宫花两鬓开。青琐有人遥献寿，黄封还自日边来。合乐升歌动缙绅，泮宫开燕礼嘉宾。尚书谢政閒居日，太守兴贤化俗辰。文物正当明盛治，典型重见老成人。肩舆十里虹桥晚，无限青云拥后尘。
固齿白玉膏歌为祁通判作
作者：顾清
朝代：明

神仙玉膏人不识，煮玉和云化为液。溪藤均敷藤一色，嗅之馨香扪无迹。罗千有家蛲蚑宅，风淩火焮震摇兀，剪而封之还如石。我闻三年索不得，使君一封盈数百。端棱而方长而白，桓圭两挺瑶琚析。老罗见之三太息，君来何迟使予厄。龈之边兮腭之侧，启封粲然云白黑。炎熇以清震淩息，坐令食饮滋甘泽。使君之仁薰两邑，歌谣已自盈阡陌。我歌玉膏裁举一，玉兮固齿仁固国。我与斯人同寿域，玉膏之歌兮歌宁溢。
圌山长甚出孟渎即见之舟人呼为随山谓连绵不断若随人上下也阻风泊一夕
作者：顾清
朝代：明

青山傍我舟，势若随人去。因之得随名，万古滨江住。我来潮正落，龈腭尽呈露。仰攀鱼龙窟，凛有覆压惧。登高足力倦，望远关百虑。重来复何时，记取停舟处。
城南别墅
作者：顾清
朝代：明

梦里南徐漏未残，角巾回首便商颜。傍村花竹多侵市，背郭亭台远见山。身世百年云变尽，功名千古鸟飞还。寻常诸杜频来往，赌酒敲诗亦未閒。
堵氏母七十
作者：顾清
朝代：明

纨布萧然古孟光，向来闺阃意何长。不将本分矜流俗，直以孤贞代义方。年与日添频把酒，心随兰死只留香。良人地下应含笑，青鬓于今浅带霜。
塞上谣
作者：顾清
朝代：明

十月龙沙百草乾，嫖姚乘胜逐呼韩。关中更有萧丞相，千里无忧给饷难。千顷膏腴紫塞秋，健儿耕作贵人收。金城遗迹犹堪按，只在忠良与国谋。
塞上谣·其一
作者：顾清
朝代：明

十月龙沙百草乾，嫖姚乘胜逐呼韩。关中更有萧丞相，千里无忧给饷难。
塞上谣·其二
作者：顾清
朝代：明

千顷膏腴紫塞秋，健儿耕作贵人收。金城遗迹犹堪按，只在忠良与国谋。
壬午元旦拜阙回作
作者：顾清
朝代：明

三朝玉帛万方陈，新岁新元新圣人。元德应天乘泰运，岁风从律转芳辰。楼头阳鸟鸣先日，云里仙桃色醉春。江海老臣遥拜庆，钧天犹恐梦中身。
壬戌元宵应制绝句八首
作者：顾清
朝代：明

楼前灯火合彤霞，云里箫韶引翠华。散出黄柑齐拜赐，玉皇遥在七香车。两宫慈寿极尊亲，圣主承欢一万春。放出金莲长不谢，扶来玉辇静无尘。银幡赐了敕观灯，次第风光满镐京。看到筵前鸠拂舞，九农春事已关情。华星宝月满长安，绣屋金釭夜未阑。遥望千门起庭燎，尚宫先辇奏回銮。紫坛回仗溢天津，特策金吾弛夜巡。为有蕃禧助阳令，六街花柳一时新。宵旰忧勤十五年，鳌山灯火亦初筵。小臣未识鱼龙戏，中宴先歌蟋蟀篇。紫檀红蜡夜频添，万岁声中乐未厌。华月正当云母障，微风莫动水精帘。乾清前殿夜将分，万烛交光绚綵云。传敕明朝散灯宴，词臣好进劝农文。
壬戌元宵应制绝句八首·其一
作者：顾清
朝代：明

楼前灯火合彤霞，云里箫韶引翠华。散出黄柑齐拜赐，玉皇遥在七香车。
壬戌元宵应制绝句八首·其七
作者：顾清
朝代：明

紫檀红蜡夜频添，万岁声中乐未厌。华月正当云母障，微风莫动水精帘。
壬戌元宵应制绝句八首·其三
作者：顾清
朝代：明

银幡赐了敕观灯，次第风光满镐京。看到筵前鸠拂舞，九农春事已关情。
壬戌元宵应制绝句八首·其二
作者：顾清
朝代：明

两宫慈寿极尊亲，圣主承欢一万春。放出金莲长不谢，扶来玉辇静无尘。
壬戌元宵应制绝句八首·其五
作者：顾清
朝代：明

紫坛回仗溢天津，特策金吾弛夜巡。为有蕃禧助阳令，六街花柳一时新。
壬戌元宵应制绝句八首·其八
作者：顾清
朝代：明

乾清前殿夜将分，万烛交光绚綵云。传敕明朝散灯宴，词臣好进劝农文。
壬戌元宵应制绝句八首·其六
作者：顾清
朝代：明

宵旰忧勤十五年，鳌山灯火亦初筵。小臣未识鱼龙戏，中宴先歌蟋蟀篇。
壬戌元宵应制绝句八首·其四
作者：顾清
朝代：明

华星宝月满长安，绣屋金釭夜未阑。遥望千门起庭燎，尚宫先辇奏回銮。
壬申正月十九日过北野同南村访北花园废址明日北野有诗仍用清虚堂韵走笔奉答
作者：顾清
朝代：明

筑堤不拟长安沙，鸣鼓已放西曹衙。夜游泾南鹤城北，随处幅巾宜看花。花林高下映丛冢，池台旧属淇水家。当时笙歌沸邻里，只今古树啼寒鸦。先生读书洞千古，过眼富贵如春葩。时人不识竞模拟，往往背痒连衣爬。消忧满贮北海酒，破闷亦有南山茶。家生小奴解新曲，时复羯鼓当轩挝。邮筒往复方此始，一倡何止三人嗟。诗成挥翰向落日，墨光绕笔飞玄霞。
壶阴阻冰河下用前赠行韵见寄有悔心焉走笔戏荅
作者：顾清
朝代：明

空江一棹倚层冰，颇觉胸中万应轻。阮籍不为穷路哭，冯夷近报水仙成。清宵梦与群龙伍，彩笔诗将八柱营。前日雪窗还独坐，有人疑是洛川程。有冰刚欲道无冰，此意于人亦未轻。长策正因忙里误，好诗翻为坐来成。修蛇已想鳞薶壑，顾兔行看魄载营。何以报君堪一笑，只将春水算初程。
壶阴阻冰河下用前赠行韵见寄有悔心焉走笔戏荅·其一
作者：顾清
朝代：明

空江一棹倚层冰，颇觉胸中万应轻。阮籍不为穷路哭，冯夷近报水仙成。清宵梦与群龙伍，彩笔诗将八柱营。前日雪窗还独坐，有人疑是洛川程。
壶阴阻冰河下用前赠行韵见寄有悔心焉走笔戏荅·其二
作者：顾清
朝代：明

有冰刚欲道无冰，此意于人亦未轻。长策正因忙里误，好诗翻为坐来成。修蛇已想鳞薶壑，顾兔行看魄载营。何以报君堪一笑，只将春水算初程。
夏日感事次味苓韵
作者：顾清
朝代：明

陶翁正好北窗眠，也为閒情一怆然。水屋自应荷作盖，金貂定以玉为蝉。祥云捧日群龙拥，巨堰浮山一蚁穿。神运斡旋俄顷事，未须低首拜啼鹃。
夜半灯尽作
作者：顾清
朝代：明

寒鸡声啾啾，阴墙明残雪。推窗月当户，始闻二鼓歇。残编有至味，鼋鼎芬在列。夜阑烛复尽，此意谁共说。严风逼两袖，揽衾更骚屑。
夜坐
作者：顾清
朝代：明

仙都閟灵境，假日休官程。高斋坐来久，夜景湛虚明。起步视天宇，旷然遗世缨。素心适有会，幽兴顿此生。沧波望不极，落月金盆倾。遥遥天汉津，耿耿横太清。招摇运珠斗，时节忽已更。感此念昨日，凄然思友生。群聚不知乐，已别始牵情。人事与日长，后期焉可凭。
夜坐·其一
作者：顾清
朝代：明

仙都閟灵境，假日休官程。高斋坐来久，夜景湛虚明。起步视天宇，旷然遗世缨。素心适有会，幽兴顿此生。沧波望不极，落月金盆倾。
夜坐·其二
作者：顾清
朝代：明

遥遥天汉津，耿耿横太清。招摇运珠斗，时节忽已更。感此念昨日，凄然思友生。群聚不知乐，已别始牵情。人事与日长，后期焉可凭。
夜梦为人作幽居诗得二句嫌其寂寞而止既寤因足成之
作者：顾清
朝代：明

苔生井干草生阶，不见马蹄门外来。风月满庭书满架，一尊时对碧山开。
夜泊凤凰山闻鸟啼有感
作者：顾清
朝代：明

吴蚕三眠欲上山，吴禽夜啼吻欲乾。啼言摘山须看火，天欲明时啼更苦。伤弓伤虎人物同，此鸟前身是蚕女。青楼美人红锦帷，歌舞归来月已低。银釭斜明照春睡，问著摘山浑不知。
夜闻雪作口占
作者：顾清
朝代：明

山水皆言八曲幽，何人肯向雪中游。于今便合成嘉话，不待他年记某丘。
夜雨
作者：顾清
朝代：明

蓟北雨连晓，江南定若何。还应碧窗里，灯影暗银荷。
天彝生日乡里诸公会于小园赋鹤亭芝瑞诗各次其韵奉谢 其一 次韵定庵
作者：顾清
朝代：明

鹤雏新长又生芝，好事传闻定几时。曲水坐间流咏富，小山丛里恨归迟。清宵见月频回首，永日停云独举卮。愿托微芳染馀润，春风长满谢家池。
天彝生日乡里诸公会于小园赋鹤亭芝瑞诗各次其韵奉谢 其七 次韵沈希周
作者：顾清
朝代：明

双飞唳月林间鹤，九叠蟠云石上芝。携鹤采芝何日是，高歌聊把菊花卮。
天彝生日乡里诸公会于小园赋鹤亭芝瑞诗各次其韵奉谢 其三 次韵吴舜弼
作者：顾清
朝代：明

园林非绿野，宾客盛兰亭。鹤驭迎仙气，芝房染德馨。闻歌思水调，忆别愧山灵。何日抛尘鞅，逍遥共百龄。
天彝生日乡里诸公会于小园赋鹤亭芝瑞诗各次其韵奉谢 其三 次韵吴舜弼
作者：顾清
朝代：明

园林非绿野，宾客盛兰亭。鹤驭迎仙气，芝房染德馨。闻歌思水调，忆别愧山灵。何日抛尘鞅，逍遥共百龄。鹤雏新长又生芝，好事传闻定几时。曲水坐间流咏富，小山丛里恨归迟。清宵见月频回首，永日停云独举卮。愿托微芳染馀润，春风长满谢家池。长因南北叹参辰，岂谓儿童抗主宾。地向紫芝篇里重，人看白发镜中新。寒林松柏心空在，清庙圭璋体自纯。何日西湖能载酒，为公重庆北堂春。换骨灵苗待九蒸，重闻高咏报祥徵。凡材岂有青冥想，仙掌虚烦玉露凝。云谷放歌从此近，竹林调舞记吾曾。画图莫著桃花并，恐误渔郎入武陵。蓬门何意长兰芝，吉梦春来似有期。乡里衣冠多善颂，词林珠玉盛传诗。阶前迥与群芳别，画里争看五色奇。为谢东风好披拂，此根终合在铜池。曾入玄光洞里天，却来亭下兆延年。林园幸接三吴秀，孙子惭非二谢贤。人爱朵云歌郁郁，鹤惊丛露舞蹁蹁。薰渐更有诸公在，谁羡同舟李郭仙。
天彝生日乡里诸公会于小园赋鹤亭芝瑞诗各次其韵奉谢 其九 次韵张民厚
作者：顾清
朝代：明

曾入玄光洞里天，却来亭下兆延年。林园幸接三吴秀，孙子惭非二谢贤。人爱朵云歌郁郁，鹤惊丛露舞蹁蹁。薰渐更有诸公在，谁羡同舟李郭仙。
天彝生日乡里诸公会于小园赋鹤亭芝瑞诗各次其韵奉谢 其二 次韵约庵
作者：顾清
朝代：明

长因南北叹参辰，岂谓儿童抗主宾。地向紫芝篇里重，人看白发镜中新。寒林松柏心空在，清庙圭璋体自纯。何日西湖能载酒，为公重庆北堂春。
天彝生日乡里诸公会于小园赋鹤亭芝瑞诗各次其韵奉谢 其五 次韵王宗颜
作者：顾清
朝代：明

仙人茹五芝，其一乃瑶草。薰然蕴灵和，千秋一飧饱。青云逗玄光，独立万物表。长愿采掇之，驻此颜色好。丹青间藻翰，为我助幽讨。因之发深悟，永谢商颜老。
天彝生日乡里诸公会于小园赋鹤亭芝瑞诗各次其韵奉谢 其五 次韵王宗颜
作者：顾清
朝代：明

仙人茹五芝，其一乃瑶草。薰然蕴灵和，千秋一飧饱。青云逗玄光，独立万物表。长愿采掇之，驻此颜色好。丹青间藻翰，为我助幽讨。因之发深悟，永谢商颜老。鹤巢山亭上，其下多紫芝。芝生鹤雏长，举目皆天机。云水非江海，丹青辞栋楣。信美不可即，有时梦见之。轩裳亦何以，坐此长别离。高歌谢园绮，往矣吾其随。夙抱林野性，自非鹓鹭姿。天风一借便，并入云楼栖。玉池饮宵露，珠树扬朝曦。由来际时幸，岂谓缘德滋。嫖姚不顾家，千古称雄奇。况此事文墨，曾无筹幄帷。频年树松桂，仅与萧艾齐。痴儿强解事，徒手搏象犀。藩墙既自理，舂锸亦躬持。遂令三亩间，童奴日奔驰。且为息偃地，敢与祥祯期。华篇竞藻饰，嫫母成西施。缅怀群仙会，大火犹未西。绀瓜落霜刃，朱李来冰池。虽微钟鼎盛，颇与山林宜。尘沙隔远道，企望空垂颐。安石出较早，渊明归恨迟。载歌嗣高韵，正值黄花时。
天彝生日乡里诸公会于小园赋鹤亭芝瑞诗各次其韵奉谢 其八 次韵杨士行
作者：顾清
朝代：明

鹤巢山亭上，其下多紫芝。芝生鹤雏长，举目皆天机。云水非江海，丹青辞栋楣。信美不可即，有时梦见之。轩裳亦何以，坐此长别离。高歌谢园绮，往矣吾其随。
天彝生日乡里诸公会于小园赋鹤亭芝瑞诗各次其韵奉谢 其六 次韵岳器之
作者：顾清
朝代：明

蓬门何意长兰芝，吉梦春来似有期。乡里衣冠多善颂，词林珠玉盛传诗。阶前迥与群芳别，画里争看五色奇。为谢东风好披拂，此根终合在铜池。
天彝生日乡里诸公会于小园赋鹤亭芝瑞诗各次其韵奉谢 其十 次韵絅庵
作者：顾清
朝代：明

夙抱林野性，自非鹓鹭姿。天风一借便，并入云楼栖。玉池饮宵露，珠树扬朝曦。由来际时幸，岂谓缘德滋。嫖姚不顾家，千古称雄奇。况此事文墨，曾无筹幄帷。频年树松桂，仅与萧艾齐。痴儿强解事，徒手搏象犀。藩墙既自理，舂锸亦躬持。遂令三亩间，童奴日奔驰。且为息偃地，敢与祥祯期。华篇竞藻饰，嫫母成西施。缅怀群仙会，大火犹未西。绀瓜落霜刃，朱李来冰池。虽微钟鼎盛，颇与山林宜。尘沙隔远道，企望空垂颐。安石出较早，渊明归恨迟。载歌嗣高韵，正值黄花时。
天彝生日乡里诸公会于小园赋鹤亭芝瑞诗各次其韵奉谢 其四 次韵东曙
作者：顾清
朝代：明

换骨灵苗待九蒸，重闻高咏报祥徵。凡材岂有青冥想，仙掌虚烦玉露凝。云谷放歌从此近，竹林调舞记吾曾。画图莫著桃花并，恐误渔郎入武陵。
天津吊张千户
作者：顾清
朝代：明

南客停舟问草堂，北人相见说文张。宝刀金甲閒清世，缃帙牙签有古香。仙梦不思尘路险，别怀应共海天长。他时化作辽东鹤，还指华亭是故乡。
天津晓发
作者：顾清
朝代：明

层城高阁倚苍茫，南客归舟此望洋。天运亦如河势转，年华争得海波长。踏风轻燕翩翩语，近水閒花细细香。遥看黄头牵百丈，此身今已在江乡。
天秩读书灵济宫有怀
作者：顾清
朝代：明

明灯照尊酒，举觞情不怡。去尔复几远，而当怀别离。男儿四方志，问学乃镃基。弱龄逝已迈，盛年方及期。离忧与志养，轻重理不疑。仙宫昼无人，况此良夜迟。清心照千古，澄虑彻万微。岂徒美藻翰，立诚其在兹。我壮已失学，守官愧无为。庶几子复孙，努力酬恩私。体我对酒意，惜汝当春时。无令金根子，空负城南诗。
天莫雨·其一
作者：顾清
朝代：明

天莫雨，雨湿衣，雨自湿衣人不知。昨日往矣今复兹，人而知之宁弗思。人苟弗思，呜呼雨兮空尔为。地莫水，水襄陵，水襄陵兮人不得耕。人不得耕，连廒百万谁与盈。捶肉及骨宁尔矜，人苟弗矜，呜呼水兮空复情。
天莫雨·其二
作者：顾清
朝代：明
体裁：古风

地莫水，水襄陵，水襄陵兮人不得耕。人不得耕，连廒百万谁与盈。捶肉及骨宁尔矜，人苟弗矜，呜呼水兮空复情。
天莫雨其一
作者：顾清
朝代：明
体裁：古风

天莫雨，雨湿衣，雨自湿衣人不知。昨日往矣今复兹，人而知之宁弗思。人苟弗思，呜呼雨兮空尔为。
奉和涯翁西郊观稼是日得乡书有感
作者：顾清
朝代：明

江乡为别近三年，沙水频侵柳外田。多稼喜闻西郭咏，清风正想北楼眠。深村野老藜羹饭，华屋佳人锦瑟筵。欲问从来调燮事，黄花开满夕阳天。
奉和涯翁闻雪枕上作
作者：顾清
朝代：明

启户儿童有笑声，一冬无雪雪今晴。却思丛竹应薶没，戏剔残灯与斗明。江上小舟还自汎，屋头春鸟为谁鸣。轻云薄日新题句，总是商岩未了情。
奉饯圭峰董先生之南京
作者：顾清
朝代：明

秩宗分务简元僚，学士声华重本朝。辍讲暂违东殿直，移家初听下江潮。西风燕市柳条短，春日金陵物色饶。莫倚官閒疏献纳，左垣踪迹未全遥。
奉饯壶阴学士之南院兼简整庵少宰白楼太常
作者：顾清
朝代：明

十月官河未有冰，北风清利綵帆轻。词林我正惭先步，学海时方重老成。六馆旧人怀指授，三山新赋入经营。容台吏省皆邻近，早晚邮筒不论程。
奉饯定庵张先生之南台
作者：顾清
朝代：明

四历雄藩秉宪旄，荐更三府肃铨曹。文章旧是南金重，风节遥淩北斗高。舆论只今推宋璟，空群他日想方皋。两京均逸天心在，莫向霜台梦午桥。
奉饯郡守稷山王侯得凤字
作者：顾清
朝代：明

南薰不入虞弦弄，两岐每詑渔阳诵。岂知三年东海头，黍稻连云茧如瓮。皇华问俗已知本，丹扆思贤每劳梦。双旌此去谁能留，矫首梧冈听鸣凤。
姚平夫挽诗
作者：顾清
朝代：明

完节非今日，清心自昔年。由来孤竹操，不逐艳阳迁。旅殡烦僚友，归装富简编。尚馀潜德在，合并鲁男传。
姚德夫晚翠诗
作者：顾清
朝代：明

共惜春红好，谁看晚翠深。涧边长郁郁，霜后独森森。秾冶非吾事，幽贞回此心。山中有园绮，垂白更相寻。
姚絅庵示读近报及和叶竹窗二首次韵奉答并寄竹窗
作者：顾清
朝代：明

十载京尘扑面红，角巾常恐后诸公。陶潜此日方知是，徐邈当年也号通。近海溪塘鱼并美，中天楼阁栋俱隆。相期甚愧先生厚，无复郊亭七日龙。隋珠赵璧鲁堂玙，本自遐生又僻居。搜剔果能无逸坠，明扬应不载诗书。梅边彩笔流清咏，竹里幽窗想旧庐。襕褐并游今几在，白头相望渺愁予。
姚絅庵示读近报及和叶竹窗二首次韵奉答并寄竹窗·其一
作者：顾清
朝代：明

十载京尘扑面红，角巾常恐后诸公。陶潜此日方知是，徐邈当年也号通。近海溪塘鱼并美，中天楼阁栋俱隆。相期甚愧先生厚，无复郊亭七日龙。
姚絅庵示读近报及和叶竹窗二首次韵奉答并寄竹窗·其二
作者：顾清
朝代：明

隋珠赵璧鲁堂玙，本自遐生又僻居。搜剔果能无逸坠，明扬应不载诗书。梅边彩笔流清咏，竹里幽窗想旧庐。襕褐并游今几在，白头相望渺愁予。
婴医王舜规有母服持荣寿堂卷索题书此以吊
作者：顾清
朝代：明

初日杲杲射北堂，流辉弄影照明珰。堂前兰玉芬以芳，青霞织帔鬓有霜。含饴映日坐堂隍，海桃实成花又发。蓬莱水清尘污袜，啼乌声乾山月阙。东望银台路明灭，天下同心泪成血。
子元太仆惠小山巾次韵奉谢
作者：顾清
朝代：明

苏老危巾四百年，还从离合见方圆。临皋亭下一回首，丛桂林间别有天。萧散最便麋鹿性，风流不上绮罗筵。晚来月照西窗下，犹恨鬅鬙鬓影偏。
子南兄弟联取科名此予所素期而果不缪者计偕北上酌酒赋诗皆平居游处言语精神之实不复以文而故人情厚者当自慨然也
作者：顾清
朝代：明

短屋疏帘野水边，几宵灯火共周旋。联飞本拟看三凤，吉梦先教协两犍。远道风尘初旅食，清朝簪冕是家传。临岐不尽平生意，山海当年有喻篇。
孙员外性甫奉使过家为其父双泉翁寿翁以建宁推官致仕
作者：顾清
朝代：明

闽海归来万虑轻，双泉风月旧同盟。于公治狱天留庆，韦相传经世有名。得意云山千嶂绕，上堂衣绣五花明。期颐亦是寻常祝，要看瀛波到底清。
孙文博雪溪卷
作者：顾清
朝代：明

溪流抱村自幽绝，奇绝更著三冬雪。玉沙银浦烂不收，瑶草琪花连夜发。主人画船携酒炉，渔舠傍舷来卖鱼。借问五更朝路客，何如貂袖拥冰须。
孚若出示乃兄九三先生瑶草篇敬题其后
作者：顾清
朝代：明

达人遗世网，心与元化冥。高居养灵和，土石被华精。英英庭下草，罗骈不知名。明冰比皓质，文玉擢修茎。群芳不敢伍，煜煜扬翘英。我愿采掇之，恐是玉山粳。持以莳千亩，媲彼尧阶蓂。路远伤后时，怅望吴峰青。载歌小阮词，感我金兰生。青云果善颂，白雪宛遗声。馀芳倘许拾，相携泛蓬瀛。
孚若时章约九日广恩寺登高雨不及赴
作者：顾清
朝代：明

白云观西红叶堆，重阳有约携尊罍。游人不出看白雨，老僧闭户生青苔。乾坤此景复几尔，造化于物何廉哉。未能骑马且独酌，菊花许我明朝开。
孝松为故华亭贰尹吴君赋
作者：顾清
朝代：明

君昔哦松古华亭，我方挟书游县城。流风善政尚能忆，未省至孝通神明。郎君京华报君讣，握手道边双涕横。潜光隐德有如此，如君岂独堪为丞。乾坤茫茫日月速，斯人已复从先茔。茔前郁郁万松树，总是君手栽培成。乡人重君不忍斥，指点苍翠歌仪刑。秋霜春雨几悲怆，大篇长句何铿鍧。松兮节操本自贞，何幸遇君增令名。田家紫荆尚千岁，何况美与参骞并。我歌孝松君敬听，古来万化由家庭。行将东海甘棠树，并入朱弦流颂声。
季本清给事父母双寿
作者：顾清
朝代：明

画帘花暖春云香，金尊酒满蒲萄光。玉童双歌按清商，门前珠履来成行。凤生三雏一雏翔，淩历紫清栖柏梁。两雏膝下斑衣裳，春风对舞送霞觞。山中之臞炼铅霜，洁身独立遗天常。槁项黄馘同枯桑，人生七十齐高堂。腰有绿绶怀银章，俯仰无愧终康强。滑甘滫瀡供时尝，三山弱水是何方。
安山待闸憩大柳下见蜣螂转丸及窟穴薶藏之状甚悉村童语其故词甚鄙而近于人事戏以韵语记之
作者：顾清
朝代：明

蜣螂抟土丸，其智竟莫测。中包实粪秽，外裹疑橡栗。后推前复挽，圜转何捷疾。端如趁严程，又似衒巧术。趋洼真一泻，过隘亦屡兀。中途遇强暴，奋斗几撑突。归来不少暇，坎土启藏室。既以首为畚，复以股为橛。爬沙兼负戴，下上几颠越。室成拥丸下，劣隘四无隙。周旋巧斡运，每动辄有入。须臾丸尽隐，谓尔功已毕。潜身复旁搜，坯壤时臲卼。村童恶剧戏，寸筳时一搰。室开丸反流，惊救走连蹶。双趋共抚抱，有类拱珠砾。前功已尽弃，馀念犹未歇。想其推挽去，行复事钻穴。物生均有智，小大理难一。蚕丝利万世，蝥网为口实。蜂房及蚁冢，致用等轩闼。尔丸独何为，久念理未彻。村童前致词，此实神所訹。转丸输鬼藏，功满蜕凡骨。飞腾作风蝉，清响哕云月。营营苟为此，蜣计诚已劣。丸也神所须，得无秽明烈。物性尔岂知，神奸我能别。纷纷讵为信，琐琐焉足说。聊戏答村童，鼓响官舟发。
安山闸遣闷
作者：顾清
朝代：明

泊舟安山下，爱此嘉树阴。登厓望河曲，连樯矗如林。有隶前致词，兹惟民蠹蟫。徵丁动千计，索雇赢百金。郡小岁仍俭，诛求力难任。称贷倚富室，羊羔日浸淫。情知剜心苦，且免肌骨侵。日午水满闸，棹夫兀如喑。淹留已自困，复此伤予心。青天如有知，披云露遥岑。排空各献秀，为我清烦襟。尘区自扰扰，物外长愔愔。安得向此中，逍遥委朝簪。
宋宫蹴鞠图
作者：顾清
朝代：明

甲马营中五色光，天将一统付真王。后园踏鞠宁为戏，犹有萧娘卧榻傍。
宋西庄寿诗为懋思太学赋是日迎予西郊
作者：顾清
朝代：明

白发归来荷主恩，西庄六十正开尊。云边江树收残梦，月里天香识旧痕。綵笔珠玑争璀璨，锦堂丝竹间清温。南飞一曲从今始，百过新腔不厌番。
宗伯傅体齐先生挽诗
作者：顾清
朝代：明

两朝名德重儒绅，西掖南宫列近臣。典礼百年归考论，文章四海入陶钧。春风遽撤朝回座，夜月徒伤画里神。地下青溪定相待，霓旌先后想纷纶。
宗易西园会散作
作者：顾清
朝代：明

西园日落更留宾，醉别何曾谢主人。犹忆午风亭上坐，草香花馥似深春。
定庵兄孙从哲之官便道还家赋此豫寿
作者：顾清
朝代：明

班行惊喜问公年，八十八回秋月圆。诗律开元大历际，园亭绿野午桥天。山田熟后酒盈瓮，海鹤来时客满筵。遥望庆堂疑可见，寿花重压鬓丝偏。
定庵八十七诗
作者：顾清
朝代：明

一番诗历又新年，八十七回秋月圆。桂老欲飘云外子，鹤飞不尽海南天。成仙自有松乔骨，问道谁当杖几筵。遥忆庆堂簪佩合，兰桡重系竹西偏。
定庵八十六岁诗
作者：顾清
朝代：明

横塘高宴复今年，八十六回秋月圆。霜柏转深云里色，醯鸡空老瓮中天。梦随白鹤周三岛，坐想清风拂四筵。平格自应天所眷，寿昌端的为谁偏。
定庵寄诗贺六十次韵奉谢
作者：顾清
朝代：明

入眼新篇玉映金，挥毫如对草堂深。后生日月真虚度，前辈文章自古心。洛社何年侍钟鼓，吴田频岁苦霪霖。烦公乞与长生诀，免使霜毛上玳簪。
定庵寿诗
作者：顾清
朝代：明

明年诗社合更年，八十九回秋月圆。红烛犹能映缃卷，乌纱曾不愧青天。三更海鹤通仙梦，八曲鲈鱼上锦筵。独拜尊前知有日，客星今列五湖偏。
定庵挽诗
作者：顾清
朝代：明

公昔还山我出山，我归公已厌人间。名高白傅身仍健，诗比陶翁意更閒。乡里后生遵楷范，庙堂诸老问容颜。玉屏西面青荧刻，时有游人拂藓斑。
定庵用东坡过清虚堂韵重赠奉和
作者：顾清
朝代：明

江头凫鹥踏晴沙，江岸黄蜂喧早衙。行人倚棹不忍发，红旗罥落樱桃花。十年京华足乡梦，麻绖被体方还家。沈悲结痛无与愬，夜啼愧杀城头鸦。紬书有诏不得住，彤管中夜飞金葩。忆君恋土肠万结，短发几对残灯爬。明晨复当拜公别，何异渴吻思龙茶。赠言珍重灿珠玉，不知驽马空鞭挝。端明退居乡俗美，安石不起苍生嗟。祝公眉寿强饮食，慎勿高想淩青霞。
定庵用壬申寿诗韵赠行敬和
作者：顾清
朝代：明

小车不肯驻山庄，短棹依然傍野塘。忽听骊驹歌柳陌，似从鸣鸟集梧冈。仙龄九十春犹浅，客路三千里更强。何日朝簪能谢却，归来先诣郑公乡。
宣城徐士元浮沈州县二十年始有南台之选其阅历多矣将能为国家建久远之策而不诡于玉石朱紫之辨乎故诗以叙别而不及其他
作者：顾清
朝代：明

美人家在古宣州，少日曾同白下游。青眼十年重酒盏，绿波千里又官舟。江山近识桓生马，风月平分谢眺楼。无限离情与乡思，暮天云树满汀洲。
宫体四首次良金韵
作者：顾清
朝代：明

鳷鹊楼深月到迟，倚阑閒弄玉参差。侍鬟记得新腔去，又向花间教雪儿。水殿凉多梦易醒，昭阳歌吹隔青冥。绛纱还有同来伴，奉帚金门候晓星。领得银环奈别何，更烦同伴画双蛾。一般昨夜龙池雨，偏有垂杨叶上多。玛瑙阶边蛱蝶花，玉阑低转画廊斜。大家近日亲经史，不向宫门候小车。
宫体四首次良金韵·其一
作者：顾清
朝代：明

鳷鹊楼深月到迟，倚阑閒弄玉参差。侍鬟记得新腔去，又向花间教雪儿。
宫体四首次良金韵·其三
作者：顾清
朝代：明

领得银环奈别何，更烦同伴画双蛾。一般昨夜龙池雨，偏有垂杨叶上多。
宫体四首次良金韵·其二
作者：顾清
朝代：明

水殿凉多梦易醒，昭阳歌吹隔青冥。绛纱还有同来伴，奉帚金门候晓星。
宫体四首次良金韵·其四
作者：顾清
朝代：明

玛瑙阶边蛱蝶花，玉阑低转画廊斜。大家近日亲经史，不向宫门候小车。
宴别喻府君用定庵韵
作者：顾清
朝代：明

诗人且莫赋民劳，万事分明系我曹。试看吴乡几蛙灶，何曾渤海暂牛刀。官评不爽民心古，舆论无惭素履高。已是邦人凝望久，且？今夕醉松醪。客路深知岁晚劳，檄书先已被东曹。遗民正望行春马，归梦犹悬午夜刀。黄霸赐金偏得厚，于公车盖转应高。日斜风力欺人面，更尽双觚玉色醪。
宴别喻府君用定庵韵·其一
作者：顾清
朝代：明

诗人且莫赋民劳，万事分明系我曹。试看吴乡几蛙灶，何曾渤海暂牛刀。官评不爽民心古，舆论无惭素履高。已是邦人凝望久，且？今夕醉松醪。
宴别喻府君用定庵韵·其一
作者：顾清
朝代：明
体裁：七言律诗

诗人且莫赋民劳，万事分明系我曹。试看吴乡几蛙灶，何曾渤海暂牛刀。官评不爽民心古，舆论无惭素履高。已是邦人凝望久，且�今夕醉松醪。
宴别喻府君用定庵韵·其二
作者：顾清
朝代：明

客路深知岁晚劳，檄书先已被东曹。遗民正望行春马，归梦犹悬午夜刀。黄霸赐金偏得厚，于公车盖转应高。日斜风力欺人面，更尽双觚玉色醪。
家僮摘槐芽
作者：顾清
朝代：明

小奴携筐绿掩苒，斜日归自东邻家。青精未试仙子诀，泠淘的见诗翁誇。人间正味竟何在，天地育物真无涯。紫莼青荇更不恶，高秋谁泛三江槎。
宿天民西庄用丁卯枫桥留别韵
作者：顾清
朝代：明

碧玉绕村溪宛转，青丝拂岸柳毵毵。风光岁晚初停棹，旅宿春深几并骖。真隐底须寻谷口，返招应与赋淮南。银筝画烛通宵燕，还似枫桥待酒酣。
寄储丽中时京中客舍犹未售
作者：顾清
朝代：明

浮名紫陌万风花，客舍红亭一传车。阅岁流光驹过隙，关心朋旧手抟沙。未能遗迹同寒雁，想见空庭噪晚鸦。捲却双鱼还自笑，故人秋早又星槎。
寄寿何以仁御医用匏翁韵
作者：顾清
朝代：明

松间倚几逐阴迁，竹里茶铛扫叶然。老去益知閒有味，丹成不恨世无传。风尘笑我方为客，云海如君更羡仙。翘首碧山丛桂底，一尊相属定何年。
寄张拱辰
作者：顾清
朝代：明

纳纳乾坤一草庐，年来踪迹半樵渔。龙纹渐涩床头剑，鸿宝虚传枕内书。霜后菊花香未减，月中杨柳叶全疏。飞书欲共天公语，矫首青鸾隔太虚。
寄王世禄指挥
作者：顾清
朝代：明

君来袖里有双鱼，君去匆匆不办书。忆别正当梅发候，相逢长记雁飞初。淮阴功业人非远，郤克诗书味有馀。云路诸公尽青眼，争教甓社久遗珠。
寄王质庵司马
作者：顾清
朝代：明

片玉峰头一雁飞，龙江湾上锦衣归。向来西洛空图画，今日东山果是非。物外幽寻嗟我后，眼中完节似公稀。菊花岁晚开应遍，谁共携壶上翠微。
寄阮廷言
作者：顾清
朝代：明

秦淮北上内街前，一榻清风四十年。闻道主人强健在，夜灯长对课儿编。顾渚春风粟粒芽，宜兴小扇簇金花。多情每作临岐赠，不问回溪两翅斜。两都相隔路三千，客邸寻常一笑欢。双桨画舟清泖上，可能翻似北河难。芝兰结好传三叶，桑梓连阴共一乡。莫把陆郎宾客待，好从小阮说文章。
寄阮廷言·其一
作者：顾清
朝代：明

秦淮北上内街前，一榻清风四十年。闻道主人强健在，夜灯长对课儿编。
寄阮廷言·其三
作者：顾清
朝代：明

两都相隔路三千，客邸寻常一笑欢。双桨画舟清泖上，可能翻似北河难。
寄阮廷言·其二
作者：顾清
朝代：明

顾渚春风粟粒芽，宜兴小扇簇金花。多情每作临岐赠，不问回溪两翅斜。
寄阮廷言·其四
作者：顾清
朝代：明

芝兰结好传三叶，桑梓连阴共一乡。莫把陆郎宾客待，好从小阮说文章。
寄高曾唯
作者：顾清
朝代：明

千里南河入望赊，美人有约赋皇华。乡音不远经冬雁，云路常瞻八月槎。官好水曹清彻底，名高玉树净无瑕。北堂春日花如锦，时向公馀奉小车。
寒夜
作者：顾清
朝代：明

晚云欲雪寒模糊，微月递明光有无。枯桑林头北风急，山鬼叫啸林鸦呼。此时柴门寂如磬，借问夫子何为乎。一盏油灯照虚壁，梦在洙泗谈黄虞。
寒菊次秉之韵
作者：顾清
朝代：明

蹙金攒碧一丛深，延引三阳自六阴。因笑百泉观物老，只从梅蕊见天心。
寓感四首·其一
作者：顾清
朝代：明

依阿每得意，肮脏常失时。古人已共叹，末路转多岐。芝兰掩萧艾，鸑鷟避鸢鸱。人众天可胜，而我犹人猗。欣欣讵可遏，悄悄空自悲。惟当秉明哲，大运随所之。短辔纡长驾，行行未渠已。川途屡回互，常恐迷所指。天机妙倚伏，人事亦难拟。寻常婚媾筵，中有寇戎垒。有时涛波翻，举网得双鲤。流行随大化，百岁讵能几。温凉久矣更，甘苦亦如此。谐俗诚以难，抱拙长已矣。谅无当世资，庶曰寝息美。江河亘九地，日月丽九旻。明者必有本，流者必有源。一极肇万有，至理无馀言。行人望逆旅，所觊一榻温。黄昏幸即次，遽欲隳乃垣。以彼虫鼠智，妄启般倕门。高言视一世，举目皆童昏。六籍炳明训，灵扃俨威神。十室且忠信，寰中岂无人。谁欤仗三尺，屏此魑魅群。濂洛继绝学，紫阳集群儒。微言析豪末，精义穷锱铢。冰泮解众惑，春融归一初。馀功及藻翰，金石垂楷模。高踪邈难继，诡辔启殊途。掇拾珙璧瑕，进彼珉与玞。蔀屋虽见斗，肺肝本昭如。彼狂谅已矣，蒙也真何辜。
寓感四首·其三
作者：顾清
朝代：明
体裁：古风

江河亘九地，日月丽九旻。明者必有本，流者必有源。一极肇万有，至理无馀言。行人望逆旅，所觊一榻温。黄昏幸即次，遽欲隳乃垣。以彼虫鼠智，妄启般倕门。高言视一世，举目皆童昏。六籍炳明训，灵扃俨威神。十室且忠信，寰中岂无人。谁欤仗三尺，屏此魑魅群。
寓感四首·其二
作者：顾清
朝代：明
体裁：古风

短辔纡长驾，行行未渠已。川途屡回互，常恐迷所指。天机妙倚伏，人事亦难拟。寻常婚媾筵，中有寇戎垒。有时涛波翻，举网得双鲤。流行随大化，百岁讵能几。温凉久矣更，甘苦亦如此。谐俗诚以难，抱拙长已矣。谅无当世资，庶曰寝息美。
寓感四首·其四
作者：顾清
朝代：明
体裁：古风

濂洛继绝学，紫阳集群儒。微言析豪末，精义穷锱铢。冰泮解众惑，春融归一初。馀功及藻翰，金石垂楷模。高踪邈难继，诡辔启殊途。掇拾珙璧瑕，进彼珉与玞。蔀屋虽见斗，肺肝本昭如。彼狂谅已矣，蒙也真何辜。
寓感四首其一
作者：顾清
朝代：明
体裁：古风

依阿每得意，肮脏常失时。古人已共叹，末路转多岐。芝兰掩萧艾，鸑鷟避鸢鸱。人众天可胜，而我犹人猗。欣欣讵可遏，悄悄空自悲。惟当秉明哲，大运随所之。
对菊用秉之韵
作者：顾清
朝代：明

尘沙合眼梦园庐，岂谓霜前自把锄。一样黄花数行柳，风光敢道洛阳无。竹格绳床间采楹，野亭新立自题名。晚来一枕西风里，欲起湘累问独醒。
对菊用秉之韵·其一
作者：顾清
朝代：明

尘沙合眼梦园庐，岂谓霜前自把锄。一样黄花数行柳，风光敢道洛阳无。
对菊用秉之韵·其二
作者：顾清
朝代：明

竹格绳床间采楹，野亭新立自题名。晚来一枕西风里，欲起湘累问独醒。
对雪次未斋宫谕韵
作者：顾清
朝代：明

未能高卧学袁安，颇忆星堂酒？宽。尺素忽来江外鲤，虚庭正舞月中鸾。盈盈似欲窥帘入，密密谁从着手抟。散满川原银海溢，望迷城苑玉楼寒。梁园赋客愁无寐，金帐佳人坐损欢。鹜阵可容还再击，絮裘浑已不胜单。炉头榾柮灯明灭，枕里梨云路杳漫。剡曲夜山通四望，颍阴初日耀三竿。清游此地堪乘兴，白战当年故有坛。我笔纯矛逢利槊，君词轻橹下平滩。西池古调悲黄竹，南国新题想玉盘。早晚青阳散重冱，依然火伞覆炎官。
对雪次未斋宫谕韵
作者：顾清
朝代：明
体裁：七言排律

未能高卧学袁安，颇忆星堂酒�宽。尺素忽来江外鲤，虚庭正舞月中鸾。盈盈似欲窥帘入，密密谁从着手抟。散满川原银海溢，望迷城苑玉楼寒。梁园赋客愁无寐，金帐佳人坐损欢。鹜阵可容还再击，絮裘浑已不胜单。炉头榾柮灯明灭，枕里梨云路杳漫。剡曲夜山通四望，颍阴初日耀三竿。清游此地堪乘兴，白战当年故有坛。我笔纯矛逢利槊，君词轻橹下平滩。西池古调悲黄竹，南国新题想玉盘。早晚青阳散重冱，依然火伞覆炎官。
寿乡人瑞为谈贞庵赋
作者：顾清
朝代：明

弧南星彩烛吴东，洛社风流恰到翁。名德旧为桑梓重，衣冠今又画图中。玉田漫说青芝满，丹穴谁看紫凤翀。同醉此乡应不恨，夕阳回首万山红。
寿刘碧窗
作者：顾清
朝代：明

半欹乌帽引清觞，无柰斑衣绕膝长。百岁好怀当此日，一年佳节尚重阳。黄花近竹深承露，绿橘辞林浅带霜。既醉有诗还自庆，只应身健咏时康。
寿定庵先生用周伯明韵
作者：顾清
朝代：明

八十从头四见春，年来诗笔更清新。不知后进谁堪继，顿觉仙才自有真。远道风尘频入梦，清时林壑也须人。横塘八曲中秋燕，正得银鱼配紫尊。
寿定庵八十三用十峰韵
作者：顾清
朝代：明

绕宅青山列画屏，磨崖到处可镌铭。神仙上界犹官府，尘海中间几醉醒。高咏雅情追白社，远书精札乱黄庭。年来两负中秋会，遥听笙歌入翠冥。
寿少师谦斋先生七十
作者：顾清
朝代：明

太微无云星汉明，商飙按节回玉衡。土阶六叶飞尧蓂，岁在戊申申甫生。甲戌仲舒杨大庭，引翼房杜登蓬瀛。金钟玉律谐颂声，圣人龙潜资六经。缃麻日侍龙楼清，有时石室翻金縢。甲子周岁龙飞腾，白麻首出金瓯名。司马入府毡裘惊，十年海宇歌太平。如皋如夔连茹征，鸾鹄济济充皇扃。并包细大靡矜争，香山日夕思旧盟。帝恩非常归未能，黄扉日晏下紫清。寿觞百斛分金茎，谁欤寿者公与卿。次者乃是銮坡英，天佑我皇惟纯精。钟灵毓秀归老成，往昔宵寐通精灵。先知已属范高平，麟袍五色腰玉横。巍然百辟瞻仪刑，氓饥欲粟寒欲缯。公无言归劳圣情，年年此辰称兕觥。
寿王艾坡
作者：顾清
朝代：明

西湖东畔瓮山阿，灵草年深绿满坡。林壑为公增媚妩，杖藜终日共㜑娑。天生寿骨如彭祖，人道医名似华陀。闻说新庄更幽胜，一尊还许醉烟萝。
寿王艾坡
作者：顾清
朝代：明
体裁：七言律诗

西湖东畔瓮山阿，灵草年深绿满坡。林壑为公增媚妩，杖藜终日共婆娑。天生寿骨如彭祖，人道医名似华陀。闻说新庄更幽胜，一尊还许醉烟萝。
寿石为杨阁老赋
作者：顾清
朝代：明

左掖连蓬岛，南山直上林。具瞻隆一代，寿域启来今。参井垂光厚，岷峨结秀深。精英应霄汉，呼吸有晴阴。紫阁淩遥跂，丹梯极峻临。为云霈膏润，作柱定崎嵚。夕雾濡文豹，朝阳集瑞禽。芝兰春掩映，松柏晚萧森。入昼星分彩，登歌玉振音。朋来崧华并，礼绝省台钦。不转惟恒性，长存是古心。永宜邦国殿，未受雪霜侵。功业岐阳鼓，文章泗水金。终期荐韶轸，一奏午风吟。
寿罗子文父得钟山芝
作者：顾清
朝代：明

龙蟠山下郁青葱，紫盖分明五叶通。灵秀独钟麟趾地，寿昌多应鹤髯翁。歌传汉府空闻调，食著仙经是有功。拟掇芳腴荐清醑，夜深飞梦绕江东。
寿萱图为董徵吉张德馨题
作者：顾清
朝代：明

萱草花，开北堂。凤翎鹄咮参差光，采而佩之百忧忘。金章谢庭子，绣腹王家郎。花前拜舞进瑶觞，花枝暖拂春风香。酒不尽，花益芳。重帷深深春昼长，更六十年春未央。
寿钱玉涧
作者：顾清
朝代：明

玉涧水，清且深，流不息，穷古今。山头雨歇百谷聚，白虹一道来沈沈。涧傍老人眼双碧，手弄涧泉坐白石。泉流到海几清浅，明年花甲从头转。酿涧水，作春醅，采涧芹，荐寿杯。沐浴饮食无凶菑，此中自可度千岁，何必跨鹤游蓬莱。
寿韩司徒贯道
作者：顾清
朝代：明

洪洞老仙初八十，曾见垂绅立大廷。风云一变嗟人世，林壑三秋即幔亭。黄发正宜松菊伴，紫霄相续凤凰翎。欲知后进瞻依切，长傍弧南候景星。
封知府叶公挽诗
作者：顾清
朝代：明

百岁閒身五马封，向来江海复谁同。门阑庆建看诸子，兄弟椿津对两翁。身后诗书方自远，眼前林壑便忧空。碧山烟雨淮南路，尚想扁舟理钓筒。
将游佘山先寄北野先辈
作者：顾清
朝代：明

北山长羡草亭幽，有愧山灵欠一游。明日扁舟下横浦，只愁烟雨漫林丘。
小轩山颓辇置涯翁园亭石斋少师继有太湖之贻翁喜有诗山成次韵奉贺
作者：顾清
朝代：明

颓然不肯驻荒台，移入名园始快哉。竦立正当青嶂近，静观疑有白云来。池亭绿野添幽致，斧凿龙门想旧裁。得与奎章并题品，也胜尊酒为渠开。
少年行
作者：顾清
朝代：明

驱车上太行，前有九折坂。回车下平原，毕竟无人挽。升高望同行，去去日已远。及今努力尚可追，西山白日下来时。
尝瓜得麻字
作者：顾清
朝代：明

旋拔霜刀剖玉瓜，清甘入口四筵誇。凭君莫问渠家世，见说青门又种麻。
山妻六十效乐天体
作者：顾清
朝代：明

练裳竹笥忆萧然，又到人间六十年。我学鲍宣方自愧，君于桓少定谁贤。已看儿女诸房满，始有金珠两鬓全。白首青山是何日，举杯重赋鹿车篇。生朝甲子值元辰，腊月风光动早春。算巧适逢三会合，岁行初届六周旬。曾闻孟母中闺礼，不耻韦郎少日贫。一酌尊前重有感，几时同洒太姑坟。
山妻六十效乐天体·其一
作者：顾清
朝代：明

练裳竹笥忆萧然，又到人间六十年。我学鲍宣方自愧，君于桓少定谁贤。已看儿女诸房满，始有金珠两鬓全。白首青山是何日，举杯重赋鹿车篇。
山妻六十效乐天体·其二
作者：顾清
朝代：明

生朝甲子值元辰，腊月风光动早春。算巧适逢三会合，岁行初届六周旬。曾闻孟母中闺礼，不耻韦郎少日贫。一酌尊前重有感，几时同洒太姑坟。
山水小景
作者：顾清
朝代：明

江柳青青带薄烟，鸬鹚飞尽水如天。幽人看得青山熟，一任东风拍钓船。
岁云晚矣园居独谣追始惟今斐然有述八章
作者：顾清
朝代：明

岁晚园亭木叶稀，小窗寒日净辉辉。升平屡检新颁历，老懒空存旧赐衣。今古一场藏鹿梦，江湖几处钓鱼矶。閒来屈指平生事，犹欠青山一早归。桂宫秋燕鹿鸣杯，玉陛春闻绕殿雷。日月九天垂景气，风云四海辱追陪。当时华国惭知己，今日全身幸匪才。试问陆家亭上鹤，一声宁到洛阳来。石渠严秘许观书，丈席清华选钜儒。道术孔颜留至训，文章典诰敕前谟。月毫霜札来天府，玉馔金茎出帝厨。回首十年空血泪，碧霄无路挽龙须。玉堂排日趋经幄，丹地分行拱御筵。龙跃九渊屏隔座，凤回三殿阙中天。祥云丽日瞻尧表，金尺瑶签启舜编。长忆讲辰当国忌，素袍玄带俨终篇。科第云阶接月梯，菲才何幸得攀跻。两朝盛制兼文武，五榜贤名入品题。白日青空下星斗，綵帘红烛灿珠犀。当时共事今馀几，一半昆崙弱水西。周官六典肇升平，《鲁策》、《春秋》并五经。彤管后先参记载，黄麻郑重入丁宁。氓编不落涪陵险，米传羞闻晋史腥。独卧烟江双雪鬓，尚馀幽恨在丹青。书生泥古自家风，曾职容台念始终。所愿朝廷有夷契，敢将休戚间穷通。纷纷尚忆盈庭语，凿凿谁收秉笔功。闻道初阳涣新命，不胜翘望五云中。青镜衰容每自怜，世人描画岂其然。朱衣象笏承君宠，野泊林栖本性天。閒引鹤行松径里，偶寻梅憩石桥边。西风日送长安信，但报升平一万年。
岁云晚矣园居独谣追始惟今斐然有述八章·其一
作者：顾清
朝代：明

岁晚园亭木叶稀，小窗寒日净辉辉。升平屡检新颁历，老懒空存旧赐衣。今古一场藏鹿梦，江湖几处钓鱼矶。閒来屈指平生事，犹欠青山一早归。
岁云晚矣园居独谣追始惟今斐然有述八章·其七
作者：顾清
朝代：明

书生泥古自家风，曾职容台念始终。所愿朝廷有夷契，敢将休戚间穷通。纷纷尚忆盈庭语，凿凿谁收秉笔功。闻道初阳涣新命，不胜翘望五云中。
岁云晚矣园居独谣追始惟今斐然有述八章·其三
作者：顾清
朝代：明

石渠严秘许观书，丈席清华选钜儒。道术孔颜留至训，文章典诰敕前谟。月毫霜札来天府，玉馔金茎出帝厨。回首十年空血泪，碧霄无路挽龙须。
岁云晚矣园居独谣追始惟今斐然有述八章·其二
作者：顾清
朝代：明

桂宫秋燕鹿鸣杯，玉陛春闻绕殿雷。日月九天垂景气，风云四海辱追陪。当时华国惭知己，今日全身幸匪才。试问陆家亭上鹤，一声宁到洛阳来。
岁云晚矣园居独谣追始惟今斐然有述八章·其五
作者：顾清
朝代：明

科第云阶接月梯，菲才何幸得攀跻。两朝盛制兼文武，五榜贤名入品题。白日青空下星斗，綵帘红烛灿珠犀。当时共事今馀几，一半昆崙弱水西。
岁云晚矣园居独谣追始惟今斐然有述八章·其八
作者：顾清
朝代：明

青镜衰容每自怜，世人描画岂其然。朱衣象笏承君宠，野泊林栖本性天。閒引鹤行松径里，偶寻梅憩石桥边。西风日送长安信，但报升平一万年。
岁云晚矣园居独谣追始惟今斐然有述八章·其六
作者：顾清
朝代：明

周官六典肇升平，《鲁策》、《春秋》并五经。彤管后先参记载，黄麻郑重入丁宁。氓编不落涪陵险，米传羞闻晋史腥。独卧烟江双雪鬓，尚馀幽恨在丹青。
岁云晚矣园居独谣追始惟今斐然有述八章·其四
作者：顾清
朝代：明

玉堂排日趋经幄，丹地分行拱御筵。龙跃九渊屏隔座，凤回三殿阙中天。祥云丽日瞻尧表，金尺瑶签启舜编。长忆讲辰当国忌，素袍玄带俨终篇。
崇府长史王先生珙清壬子荐名时寔预试事往以公事入都索诗为别赋此奉寄
作者：顾清
朝代：明

宦途南北叹蓬萍，一笑翻令别恨生。三十年来托深契，四千人里愧虚名。每从朱邸开鱼素，如在红帘听鹿鸣。开道府中无限乐，主君今日汉东平。
崔世兴宅会饯白岩宗伯限韵作
作者：顾清
朝代：明

北来行李半图书，归去诗囊满后车。云海尚留今夕暇，弦歌尤爱此堂虚。谢公把酒梅应笑，络秀生儿玉不如。回首旧游心历历，江风江月正愁予。
崔世兴宅奉次涯翁韵
作者：顾清
朝代：明

酒敌棋朋四坐分，不知何处是东君。屏间拂石疑生雨，画里看花半作云。白雪词章随笔散，红尘车马隔墙纷。平生六一堂前士，到处春风挹令芬。
崔世兴席上涯翁限韵送圣公
作者：顾清
朝代：明

班行连月喜从公，望望尼山马又东。梦绕宫墙千里外，情深冰玉此堂中。檐花暗结灯前白，海日将腾夜半红。不尽一时留别意，诗成翻恨酒无功。
崔民瞻郎中父母同寿
作者：顾清
朝代：明

万里晴空倦鸟归，祝融峰下旧柴扉。手栽堂树皆堪芘，坐对云山已息机。长日溪鲜堪入馔，新年宫锦又添衣。孟光同德还同岁，何止人间七十稀。
巢云为倪举人赋
作者：顾清
朝代：明

越山山人迹大奇，卜居直与浮云齐。诛茅不畏虎争穴，拓地远教龙择栖。初来尚嫌巾履湿，住久更觉青天低。飞旌卷旆互明灭，松窗石榻同凄迷。时时蒸翠落书幌，往往空青沾杖藜。山人前年不出山，丹崖绿壑时攀跻。半筇横绝陇头路，一犁耕破芝田泥。今日山人振衣起，飞云万里随东西。翻腾百川雨九土，变化岂复知端倪。云兮能舒复能卷，世间万事如蓬转。岩崖霄汉各有时，男儿那得长偃蹇。作歌赠君殊短短，功成旧巢莫相远。
己夘新正二日沈仁甫自滇南寄新刻古乐府至中有所会拟作一首
作者：顾清
朝代：明

金尊美酒思共传，朱弦玉琴思和弹。倾河赴海不复还，昆崙东下波湍湍。忧来无端不可删，青灯照人愁夜寒。夜长漫漫殊未阑，高楼管弦声正驩。
己巳待泮潞渚单氏两翁以乡里来会长者八十二少者七十三皆朴茂淳古类山谷中人溯其生当宣德正统间得气之方厚者也为之感叹适有以画竹惠者因书其上赠之正月二十日
作者：顾清
朝代：明

手披双竹写新诗，往伴高堂两鬓丝。总是目前稀有物，升平父老岁寒枝。
己酉西行
作者：顾清
朝代：明

出门别亲友，长揖官道傍。送者或低回，行者何慨慷。功名来趣人，安得恋旧乡。千金装湛卢，万斛驾艅艎。扬帆出三泖，凌空度天潢。挥刃斩蛟鼍，回首招凤凰。浮云东南来，矫若游龙翔。前飞若先驱，遥遥西北行。西北帝王居，楼阙天中央。年华际太平，贤俊争趋跄。一行策奇勋，六辔驰康庄。致君尧舜上，载歌卿云章。夙志自耿耿，况当膂力刚。雨过碧天净，月明仙桂香。豪饮尽百瓠，长歌激清商。去去君莫疑，船头起虹光。
师邵以南村归兴韵赋邻好十篇奉答 其一 借书
作者：顾清
朝代：明

君书自充腹，犹有临渊心。抚卷惜年少，悠然怀故林。
师邵以南村归兴韵赋邻好十篇奉答 其七 乡语
作者：顾清
朝代：明

石湖到昆山，中带淞江脉。却被幽蓟儿，呼作三侬客。
师邵以南村归兴韵赋邻好十篇奉答 其三 鹅鸣
作者：顾清
朝代：明

不学雉登木，还同鹤在阴。怜材复爱客，无那主人心。
师邵以南村归兴韵赋邻好十篇奉答 其九 儿啼
作者：顾清
朝代：明

骥子堕地时，送喜凭邮竿。闻声想神骏，举足凌九盘。
师邵以南村归兴韵赋邻好十篇奉答 其二 送酒
作者：顾清
朝代：明

庭下两尊绿，墙头一竿轻。无诗可充钓，积甒空如京。
师邵以南村归兴韵赋邻好十篇奉答 其五 订交
作者：顾清
朝代：明

昔贤重交结，在始不在终。君看千顷波，宁作壶醴醲。
师邵以南村归兴韵赋邻好十篇奉答 其八 文会
作者：顾清
朝代：明

芳邻盛文会，老我亦滥巾。却忆西亭子，寂寞谁与亲。
师邵以南村归兴韵赋邻好十篇奉答 其六 请益
作者：顾清
朝代：明

我壮本无似，况此岁月过。垂橐视稛载，其谁得之多。
师邵以南村归兴韵赋邻好十篇奉答 其十 诗债
作者：顾清
朝代：明

旧卷拟立案，新题更分门。何人为剪纸，一返皮陆魂。
师邵以南村归兴韵赋邻好十篇奉答 其四 鸡唱
作者：顾清
朝代：明

子声岂云恶，我食惭无功。怀哉祖豫州，起舞深夜中。
师邵以南村归兴韵赋邻好十篇奉答·借书
作者：顾清
朝代：明

君书自充腹，犹有临渊心。抚卷惜年少，悠然怀故林。庭下两尊绿，墙头一竿轻。无诗可充钓，积甒空如京。不学雉登木，还同鹤在阴。怜材复爱客，无那主人心。子声岂云恶，我食惭无功。怀哉祖豫州，起舞深夜中。昔贤重交结，在始不在终。君看千顷波，宁作壶醴醲。我壮本无似，况此岁月过。垂橐视稛载，其谁得之多。石湖到昆山，中带淞江脉。却被幽蓟儿，呼作三侬客。芳邻盛文会，老我亦滥巾。却忆西亭子，寂寞谁与亲。骥子堕地时，送喜凭邮竿。闻声想神骏，举足凌九盘。旧卷拟立案，新题更分门。何人为剪纸，一返皮陆魂。
师邵以墙头过浊醪为韵赋五绝句依次答之
作者：顾清
朝代：明

学有卢前愧，居邻孟氏芳。此夕添嘉话，双尊过短墙。积雨限来往，空斋真卧游。窗中望佳树，正尔屋西头。美酒饷不辞，古调高难和。莫补墙头缺，且放鸱夷过。有酒呼墙送，此意殊不恶。渠将圣者清，冒彼贤人浊。赋诗兼酌酒，顾我岂能豪。味君辞意美，终日醉醇醪。
师邵以墙头过浊醪为韵赋五绝句依次答之·其一
作者：顾清
朝代：明

学有卢前愧，居邻孟氏芳。此夕添嘉话，双尊过短墙。